text:
Vaega 88
1–5, E maua e le Au Paia faamaoni le Faamafanafana lena, o le folafolaga lea o le ola e faavavau; 6–13, O mea uma ua faafoe ma pulea e le Malamalama o Keriso; 14–16, E oo mai le Toetutu e ala i le Togiola; 17–31, O le usiusitai i tulafono selesitila, terasitila, po o le telesitila, e saunia ai tagata mo ia malo ma mamalu eseese; 32–35, O e e loto e tumau pea i le agasala e tumau pea i le eleelea; 36–41, Ua pulea malo uma i tulafono; 42–45, Ua tuuina mai e le Atua se tulafono i mea uma; 46–50, E oo lava i le Atua o le a malamalama i ai tagata; 51–61, O le faataoto i le tagata na auina atu ana auauna i le faatoaga ma le asiasi atu ia te i latou taitoatasi; 62–73, Faalatalata atu i le Alii, ma o le a outou vaai ai i ona fofoga; 74–80, Ia faapaia outou lava ma aoao atu i le tasi mataupu faavae o le malo; 81–85, E tatau i tagata uma taitoatasi o e ua uma ona lapataʼiina ona lapatai atu i lē la te tuaoi; 86–94, O faailoga, o vavaō o elemene, ma agelu, o le a saunia le ala mo le afio mai o le Alii; 95–102, O pu a agelu o le a valaaulia ai e ua oti e tutu mai i lo latou faasologa; 103–116, Ua folafola mai e pu a agelu le toefuataiga o le talalelei, le paʼū o Papelonia, ma le taua a le Atua silisili; 117–126, Saili le aoaoina, faatu se maota o le Atua (se malumalu), ma faalaʼei outou lava i le fusi o le alofa mama; 127–141, Ua faatu mai le faatulagaga o le Aoga a Perofeta, e aofia ai le sauniga o le mulumuluga o vae.
1 E Moni, ua faapea ona fetalai mai o le Alii ia te outou o e ua faapotopoto faatasi outou lava e maua lona finagalo e faatatau ia te outou:
2 Faauta, ua logomalie lenei mea i lo outou Alii, ma ua aolioli agelu i o outou luga; ua oo mai etaulaga a a outou talosaga i luga i taliga o le Alii o iSapaota, ma ua tusifaamaumauina i le otusi o igoa o e ua faapaiaina, i latou ia o le lalolagi selesitila.
3 O le mea lea, Ou te auina atu nei i o outou luga, i luga lava lea o outou o aʼu uo, se isi aFaamafanfana, o le eAgaga Paia lea o le folafolaga, ia mau i o outou loto; o le isi Faamafanafana lea, o lea lava e tasi na Ou folafola atu i oʼu soo, e pei ona tusifaamaumauina i le molimau a Ioane.
4 O lenei Faamafanafana o le folafolaga lea o le aola e faavavau Ou te tuu atu ia te outou, o le emamalu lava lea o le malo selesitila;
5 O le mamalu lena o le ekalesia a le aUlumatua, o le mamalu lava lea o le Atua, o lē ua silisili ona paia i tagata uma, e ala ia Iesu Keriso lona Alo—
6 O ia o alē na afio aʼe i lugā, e pei foi ona eafio ifo o ia i lalo o mea uma, lea na imalamalama ai o ia i mea uma, ina ia mafai ona i ai o ia, o le omalamalama o le upumoni, i mea uma ma ala atu i mea uma;
7 O le upumoni lea ua susulu atu. O le amalamalama lea o Keriso. E pei foi ona i ai o ia i le la, ma le susulu o le la, ma le mana o i ai, lea na efaia ai.
8 E pei foi ona i ai o ia i le masina, ma o le susulu o ia o le masina, ma le mana o i ai, lea na faia ai;
9 E pei foi o le susulu o fetu, ma le mana o i ai, lea na faia ai;
10 Ma le lalolagi foi, le lalolagi lava lea o loo outou atutu ai, ma le mana o i ai.
11 Ma o le sulu lea o loo susulu atu, lea ua tuu atu ai ia te outou le malamalama, ua ala mai ia te ia o lē ua faamalamalamaina o outou mata, o le malamalama lava lea e tasi ua faapupulaina o outou amalamalamaaga;
12 O le amalamalama lea ua susulu atu mai luma o le Atua e efaatumulia ai le loaloa o le vateatea—
13 O le malamalama lea ua i totonu o amea uma, lea ua tuuina le eola i mea uma, o le itulafono lea ua pulea ai mea uma, o le mana lava lea o le Atua o lē o loo afio i luga o lona nofoalii, o lē o loo i le loto o le faavavau, o lē ua i ai i le totonugalemu o mea uma.
14 O lenei, e moni Ou te fai atu ia te outou, o le atogiola ua faia mo outou ua ala mai ai le faataunuuina o le toetutu mai le oti.
15 Ma o le aagaga ma le etino o le itagata lea.
16 Ma o le atoetu mai le oti o le togiolaina lea o le tagata.
17 Ma o le togiolaina o le tagata ua ala mai lea i lē na te faaolaina mea uma, o lē ua ia folafola i lona loto o le a fai le alalolagi ma tofi o e ematitiva ma e iagamalu.
18 O lea, e tatau ai ona faapaia le lalolagi mai amioletonu uma, ina ia saunia mo le amamalu selesitila;
19 Aua a uma ona faataunuu e le lalolagi le faamoemoe o lona foafoaga, o le a faapaleina i le amamalu, i le afio ai lava lea o le Atua le Tamā:
20 Ina ia mafai e tino o e o le malo selesitila ona amauaina e faavavau faavavau lava; aua, o le efaamoemoe lea na faia ma foafoa ai le lalolagi, ma o le faamoemoe lea ua ifaapaiaina ai i latou.
21 Ma o i latou o e e lē faapaiaina i le tulafono lea na Ou tuu atu ia te outou, le tulafono lava lea a Keriso, e ao ina mautofi i se isi malo, le malo lava lena o le terasitila, po o le malo lena o le telesitila.
22 Ona o ia o lē e lē mafai ona ola i le atulafono o se malo selesitila e lē mafai ona ia gafatia se mamalu selesitila.
23 Ma o ia o lē e lē mafai ona ola i le tulafono o se malo terasitila e lē mafai ona ia gafatia se amamalu terasitila.
24 Ma o ia o lē e lē mafai ona ola i le tulafono o se malo telesitila e lē mafai ona ia gafatia se amamalu telesitila; o lea ua lē agavaa o ia mo se malo o le mamalu. O lea e ao ai ina mau o ia i se malo e lē o se malo o le mamalu.
25 O lenei foi, e moni Ou te fai atu ia te outou, ua i ai le alalolagi i le tulafono o se malo selesitila, ona ua faataunuu ai le faamoemoega o lona foafoaga, ma lē solia ai le tulafono—
26 O le mea lea, o le a afaapaiaina le lalolagi; ioe, e ui o le a emate, o le a toe faaolaina, ma o le a gafatia le mana lea e faaola ai, ma o le a fai ma itofi o e oamiotonu.
27 Aua e ui ina oti i latou, o le a latou toe atutu mai foi, o se etino faaleagaga.
28 O i latou o e o se agaga selesitila o le a latou maua le tino lava e tasi sa o se tino natura; o le a outou maua lava o outou tino, ma o lo outou amamalu o le a o lena mamalu e efaaola ai o outou tino.
29 O outou o e e faaolaina e se vaega o le amamalu eselesitila o le a outou maua i lena taimi lea lava mamalu e tasi, o se atoatoaga lava.
30 Ma o i latou o e e faaolaina e se vaega o le mamalu aterasitila o le a latou maua i lena taimi lea lava mamalu e tasi, o se atoatoaga lava.
31 Ma o i latou foi o e e faaolaina e se vaega o le mamalu atelesitila o le a latou maua i le taimi lena lea lava mamalu e tasi, o se atoatoaga lava.
32 Ma o i latou o e e totoe o le a afaaolaina foi; e ui i lea, o le a toe foi atu i latou i lo latou lava nofoaga, e olioli i mea ua latou eloto e talia, aua sa latou lē loto e olioli i mea semanū latou te maua.
33 Aua o se a se aoga i se tagata pe a tuu atu se meaalofa i ona luga, ae na te lē taliaina le meaalofa? Faauta, e lē olioli o ia i le mea ua tuu atu ia te ia, pe olioli foi ia te ia o lē na tuuina mai le meaalofa.
34 O lenei foi, e moni ou te fai atu ia te outou, o le mea ua pulea i le tulafono ua faasaoina foi i le tulafono ma ua faaatoatoa ma afaapaiaina i lea lava tulafono e tasi.
35 O ia o lē e asolia se tulafono, ma lē ola i le tulafono, ae saili e avea ma se tulafono ia te ia lava, ma loto e ola i le agasala, ma ola atoa i le agasala, e lē mafai ona faapaiaina i le tulafono, pe i le ealofa mutimutivale, ifaamasinotonu, po o le faamasinoga. O lea, o le a tumau pea i latou i le oeleelea.
36 O malo uma ua i ai se tulafono ua tuu atu i ai;
37 Ma e tele amalo ua i ai; ona ua leai se avanoa ua lē o i ai se malo; ma ua leai se malo ua lē o i ai se avanoa, pe o se malo tele po o se malo itiiti.
38 Ma ua tuuina atu i malo taitasi se atulafono; ma ua i ai foi i tulafono taitasi ni tuaoi ma ni tuutuuga faapitoa.
39 O tagata uma o e e lē ola i ia atuutuuga e lē etaʼuamiotonuina.
40 Ona o le aatamai e pipii i le atamai; o le epoto e talia le poto; o le iupu moni e fusia le upu moni; o le oamiomamā e fiafia i le amiomamā; o le umalamalama e pipii i le malamalama; o le alofa mutimutivale e fagaalofa i le alofa mutimutivale ma aiā i ana lava; o le faamasinotonu e alu pea i lona ala ma aiā i ana lava; e alu atu le faamasinoga i luma o fofoga o ia o lē ua afio i luga o le nofoalii ma pulea ma faia mea uma.
41 Ua amalamalama o ia i mea uma, ma ua i ai mea uma i ona luma, ma ua siomia o ia i mea uma; ma ua i ai o ia i luga o mea uma, ma i totonu o mea uma, ma i ai e ala atu i mea uma, ma ua faataamilo i mea uma; ma o mea uma ua ala mai ia te ia, ma e a ia, o le Atua lea, e faavavau faavavau lava.
42 O lenei foi, e moni ou te fai atu ia te outou, ua tuuina mai e ia se tulafono i mea uma, lea ua latou gaoioi ai i o latou ataimi ma o latou tau;
43 Ma o o latou ala ua faia tumau, e oo lava i ala o le lagi ma le lalolagi, lea ua aofia ai le lalolagi ma paneta uma.
44 Ma latou te tuu atu le amalamalama i le tasi i o latou taimi ma o latou tau, i o latou minute, i o latou itula, i o latou aso, i o latou vaiaso, i o latou masina, i o latou tausaga—o nei mea uma o se tausaga e etasi i le Atua, ae lē i le tagata.
45 E taavale le lalolagi i luga o ona apaau, ma e tuu mai e le ala lona malamalama i le ao, ma e tuu mai e le masina lona malamalama i le po, ma e tuu mai foi e fetu o latou malamalama, aʼo taavavale i luga o o latou apaau i lo latou mamalu, i le lotolotoi o le emana o le Atua.
46 O se a se mea Ou te faatusa i ai nei malo, ina ia mafai ona outou malamalama?
47 Faauta, o nei mea uma o malo, ma o soo se tagata ua vaai i soo se tasi po o le aupito itiiti o ia malo, ua avaai i le Atua o femaliuaʼi i lona mamalu ma lona mana.
48 Ou te fai atu ia te outou, sa vaai o ia ia te ia; e ui i lea, o ia o lē na afio mai i aona lava, sa lē malamalama i ai.
49 Ua susulu atu le amalamalama i le pouliuli, a ua lē malamalama i ai le pouliuli; e ui i lea, e oo mai le aso o le a outou emalamalama ai i le Atua lava, i le faaolaina o outou ia te ia, ma e ia.
50 Ona outou iloa lea ua outou vaai ia te aʼu, ua Ou i ai, ma o Aʼu lea o le malamalama moni ua i totonu ia te outou, ma ua outou i ai i totonu ia te aʼu; a lē o lea e lē mafai ona outou uluola.
51 Faauta, o le a Ou faatusaina ia malo i se tagata ua i ai se fanua, ma ua ia auina atu ana auauna i le fanua e eli i le fanua.
52 Ma ua fai atu o ia i lē ua muamua: Inā alu atu ia oe ma galue i le fanua, ma o le a ou alu atu ia te oe i le itula muamua, ma o le a e vaai i le olioli o oʼu foliga.
53 Ma ua fai atu o ia i lē e lona lua: Inā alu atu ia foi oe i le fanua, ma o le a ou asiasi atu ia te oe i le itula lona lua ma o le a e vaai i le olioli o oʼu foliga.
54 Ma i lē e lona tolu foi, ua fai atu i ai: O le a ou asiasi atu ia te oe;
55 Ma i lē e lona fa, ma faapea lava e oo i lē e lona sefululua.
56 Ma sa alu atu le alii o le fanua i lē na muamua i le itula muamua, ma nofo faatasi ma ia i le itula atoa lena, ma sa faafiafiaina o ia i le susulu o fofoga o lona alii.
57 Ma ona tuumuli ese ai lea o ia mai lē na muamua ina ia mafai e ia ona asiasi atu foi i lē e lona lua, ma lē e lona tolu, ma lē e lona fa, ma faapea lava e oo atu i lē e lona sefululua.
58 Ma sa faapea ona latou maua uma le susulu o fofoga o lo latou alii, o tagata taitoatasi i lona itula, ma i lona taimi, ma i lona tau—
59 E amata mai i lē na muamua, ma faapea lava e oo atu i lē e amulimuli, ma mai lē e mulimuli e oo mai i lē na muamua, ma mai i lē na muamua e oo atu i lē e mulimuli;
60 O tagata taitoatasi i lona lava faasologa, seia uma lona itula, e pei lava ona sa poloaiina ai o ia e lona alii, ina ia faamamaluina lona alii ia te ia, ma ia i lona alii, ina ia mafai ona faamamaluina i latou uma.
61 O lea, Ou te faatusaina nei malo uma i lenei faataoto, ma ae e nonofo ai—o malo taitasi i lona itula, ma i lona taimi, ma i lona tau, e tusa lava ma le folafolaga na faia e le Atua.
62 O lenei foi, e moni Ou te fai atu ia te outou, o aʼu auo, Ou te tuu atu nei upu ia te outou tou te emafaufau i ai i o outou loto, faatasi ma le poloaiga lenei Ou te tuu atu ia te outou, ia outou ivalaau mai ia te aʼu manū o Ou latalata atu—
63 aFaalatalata mai ia te aʼu ma o le a Ou faalatalata atu ai ia te outou; esaili mai ia te aʼu ma le filiga ma o le a outou imaua ai aʼu; ole mai, ma o le a outou maua ai; tuʼituʼi mai, ma o le a tatala atu ai ia te outou.
64 Soo se mea tou te aole atu ai i le Tamā i loʼu igoa ua etatau ai mo outou, o le a tuu mai ia te outou;
65 Ma afai tou te ole atu mo se mea ua lē atatau ai mo outou, o le a liua mo lo outou etausalaga.
66 Faauta, o le mea ua outou faalogo mai i ai ua pei o le aleo o lē ua alaga i le vao—i le vao, aua ua lē mafai ona outou vaai atu ia te ia—o loʼu leo, aua o loʼu leo o le eAgaga lea; o loʼu Agaga o le upumoni lea; e tumau le iupumoni ma ua leai sona iuga; ma afai e i ai i totonu o outou o le a uluola.
67 Ma afai e atau-tasi o outou mata i loʼu emamalu, o le a faatumulia o outou tino atoa i le malamalama, ma o le a leai se pouliuli e ia te outou; ma o lena tino ua faatumulia i le malamalama e imalamalama i mea uma.
68 O lea, ia outou afaapaia outou lava ina ia tau-tasi o outou emafaufau i le Atua, ma e oo mai aso o le a outou ivaai ai ia te ia; ona o le a afe ese e ia le veli mai ona fofoga ia te outou, ma o le a faia lena mea i lona lava taimi, ma i lana lava ala, ma e tusa ai ma lona lava finagalo.
69 Ia manatua le folafolaga tele ma le mulimuli lea na Ou fai atu ia te outou; ia lafo mamao ese mai ia te outou o outou amafaufauga lē aoga ma lo outou eʼata tele.
70 Ia outou nonofo, ia outou nonofo i le nofoaga lenei, ma tāalo se alofi sā potopoto, o se alofi sā lava lea o i latou o e o tagata galulue muamua i le malo mulimuli lenei.
71 Ma ia tuu atu ia te i latou o e na latou alapataiina ia latou malaga e valaau atu i le Alii, ma mafaufau i o latou loto i le lapataiga ua latou maua, mo se vaitau itiiti.
72 Faauta, ma tagai, o le a Ou tausia a outou lafu, ma o le a Ou faatutu mai toeaina ma auina atu ia te i latou.
73 Faauta, o le a Ou faanatinatiina laʼu galuega i lona taimi.
74 Ma Ou te tuu atu ia te outou, o e o atagata galulue muamua i le malo mulimuli lenei, se poloaiga ia outou faapotopoto faatasi outou lava, ma faatulaga outou lava, ma saunia outou lava, ma efaapaia outou lava; ioe, ia faamamā o outou loto, ma ifaamamā o outou lima ma o outou vae i oʼu luma, ina ia mafai ona Ou ofaamamāina outou;
75 Ina ia mafai ona Ou molimau atu i lo outou aTamā, ma lo outou Atua, ma loʼu Atua, ua outou mamā mai le toto o lenei tupulaga amioleaga; ina ia mafai ona Ou faataunuuina lenei folafolaga, lenei folafolaga tele ma le mulimuli, lea na Ou fai atu ia te outou, pe a Ou loto i ai.
76 O lenei foi, Ou te tuu atu ia te outou se poloaiga ia outou faaauau pea i le atatalo ma le eanapogi mai le taimi nei i luma.
77 Ma Ou te tuu atu ia te outou se poloaiga ia outou aaoao i le tasi emataupu faavae o le malo.
78 Ia outou aoao atu ma le filiga ma o le a i ai loʼu aalofa tunoa ia te outou, ina ia mafai ona eaoaoina atoatoa atili outou i teori, i mataupu autu, i mataupu faavae, i le tulafono o le talalelei, i mea uma tau i le malo o le Atua, ua tatau mo outou ona malamalama i ai;
79 O mea o i le alagi ma o i le lalolagi, ma o i lalo o le lalolagi; o mea sa i ai, o mea o i ai, o mea ua vave ona oo mai; o mea o loo i le atunuu, o mea o i isi atunuu; o etaua ma faafatiatamaʼiga o atunuu, ma faamasinoga o loo i luga o le laueleele; ma se malamalama foi i atunuu ma malo—
80 Ina ia mafai ona outou saunia i mea uma pe a Ou toe auina atu outou e faalautele le valaauga lea ua Ou valaaulia i ai outou, ma le misiona lea ua Ou tofia ai outou.
81 Faauta, na Ou auina atu outou e amolimau ma lapatai atu i tagata, ma ua tatau i tagata taitoatasi o e ua uma ona lapataia ona elapatai atu i lē la te tuaoi.
82 O lea, e tuu ai i latou e aunoa ma se ʼalofaga, ma ua i luga o o latou lava ulu a latou agasala.
83 O ia o lē e asaili evave mai ia te aʼu o le a ia maua aʼu, ma o le a lē tuulafoaiina.
84 O lea, ia outou nonofo ai, ma galulue ma le filiga, ina ia mafai ona faaatoatoaina outou i la outou auaunaga e o atu i totonu o aNuuese i le taimi mulimuli, e tusa ma le toatele e taʼu mai e le fofoga o le Alii, e efusifaamau le tulafono ma faamau le molimau, ma saunia le au paia mo le itula o le faamasinoga o le a oo mai;
85 Ina ia mafai ona sao o o latou agaga mai le toasa o le Atua, o le afaatafunaga lea o mea inosia o loo faatali mai mo e amioleaga, i le lalolagi lenei ma le lalolagi a sau. E moni, Ou te fai atu ia te outou, ia tuu atu ia te i latou o e e lē o toeaina muamua, e faaauau pea i le tovine seia efetalai mai le fofoga o le Alii ia te i latou, ona e lei oo mai lo latou taimi; e lei imama o latou ofu mai le toto o lenei tupulaga.
86 Ia outou ola i le asaolotoga ua efaasaolotoina ai outou; aua tou te ifaalavelaveaina outou lava i le oagasala, ae ia tausi o outou lima ia umama, seia afio mai le Alii.
87 Aua ua lē toe tele ni aso mai le taimi nei, o le a aluluina ma taumalualua solo ai le eeleele e pei o se tagata ʼonā; ma o le a pupuni ai e le ila ona mata, ma o le a musu ai e tuu mai le malamalama; ma o le a ogasetoto le masina; ma o le a feitai tele ufetu, o le a latou faapauu ifo i latou lava i lalo e pei o se fua o se mati e paʼū ifo mai se laau o le mati.
88 Ma a mavae la outou molimau o le a oo mai le toasa ma le toatamaʼi i luga o tagata.
89 Aua a mavae la outou molimau o le a oo mai le molimau a amafuiʼe, lea o le a tupu mai ai le oi i totonu o ia, ma o le a pauu tagata i luga o le eleele ma o le a lē mafai ona tutu.
90 Ma o le a oo mai foi le molimau a le aleo o faititili, ma le leo o uila, ma le leo o taʼutaʼu, ma le leo o galu o le sami e fafati mai i latou lava e tiaʼina o latou tuaoi.
91 Ma o le a avāvāō mea uma; ma e moni lava, o le a pepē fatu o tagata; ona o le a oo mai le mataʼu i luga o tagata uma.
92 Ma o le a felelei aagelu i le taulotoaʼiga o le lagi, ma alalaga atu i se leo tele, ma ili atu le pu a le Atua, e fai atu: Ia outou saunia ia, ia outou saunia ia, outou e ua nonofo i le lalolagi; ona ua oo mai le faamasinoga a lo tatou Atua. Faauta, ma tagai, ua afio mai le eFaatoafaiavā; inā outou o atu ia i fafo e fetaiaʼi ma ia.
93 Ma e lē pine ae o le a tu mai se faailoga atele i le lagi, ma o le a vaai faatasi i ai tagata uma.
94 Ma o le a ili e le tasi agelu lana pu, fai mai: O lena aekalesia etele, o le itinā o mea inosia, o lē na faia i atunuu uma ia feinu i le uaina o le toasa o lona ofaitaaga, o lē ua sauaina le au paia a le Atua, o lē ua faamasaaina o latou toto—o ia o lē ua nofo i luga o vai e tele, ma i luga o motu o le sami—faauta, o ia lea o utitania o le lalolagi; ua fusi o ia i ni fusi, ua faamalosia ona nonoa, e leai se tagata e mafai ona tatalaina; o lea, ua saunia o ia e fsusunu. Ma o le a ili umi ma leo tele e le agelu lana pu, ma o le a lagona e atunuu uma.
95 Ma o le a i ai se ataaligoligoa i le lagi mo le va o le afa itula; ma e lē pine lava ona mavae, ae o le a tatalaina le pupuni o le lagi, e pei ona tatalaina se etusitaai pe a uma ona taai, ma o le a afe ese le veli mai ifofoga o le Alii;
96 Ma o le au paia e i ai i luga o le lalolagi, o e o ola, o le a liua ma asegia i luga e feitaiaʼi ma ia.
97 Ma o i latou o e na momoe i o latou tuugamau, o le a atutulai mai, ona o le a tatalaina o latou tuugamau; ma o le a segia foi i latou i luga e fetaiaʼi ma ia i le taulotoaʼiga o le poutu o le lagi—
98 O i latou ia o a Keriso, o faapolopolo amuamua, o i latou ia o e o le a o ifo muamua i lalo faatasi ma ia, ma i latou o e e i luga o le lalolagi ma e i totonu o o latou tuugamau, o e e muamua ona segia i luga e feitaiaʼi ma ia; ma o lenei mea atoa e faia i le leo o le ili mai o le pu a le agelu a le Atua.
99 Ma a mavae lea, o le a ili mai se tasi agelu, o le pu lona lua lea; ma ona oo mai ai lea o le togiolaina o i latou o e ua a Keriso i lona afio mai; o e ua latou maua la latou vaega i le afalepuipui lena ua saunia mo i latou, ina ia mafai ona latou maua o le talalelei, ma efaamasinoina e tusa ma tagata i la le tino.
100 O lenei foi, o le a ili mai se tasi pu, o le pu lonatolu lea; ma ona o mai ai lea o aagaga o tagata o e o le a faamasinoina, ma ua maua i lalo o le etausalaga;
101 Ma o i latou ia o le toe o e ua aoti; ma e lē toe ola mai i latou seia uma le eafe o tausaga, e lē toe ola mai lava, seia oo i le iuga o le lalolagi.
102 Ma o le a ilia se tasi pu, o le pu lona fa lea, fai mai: Ua i ai i totonu o i latou o e ia tuu pea seia oo i lena aso tele ma le mulimuli, o le iuga lea, o e o le a tumau pea i le aeleelea.
103 Ma o le a ilia se tasi pu, o le pu lona lima lea, o le agelu lona lima lea o lē ua ia tuuina atu le talalelei atumau-faavavau—ua lele atu i le taulotoaʼiga o le lagi, i atunuu uma, ituaiga, gagana, ma nuu;
104 Ma o le leo lenei o lana pu, e fetalai atu i tagata uma, i e o i le lagi ma e o i le lalolagi, ma e o i lalo o le lalolagi—ona o le a lagona e ataliga uma, ma o le a etootuli tulivae uma, ma o le a taʼutaʼu atu e laulaufaiva uma, aʼo latou faalogoina le leo o le pu, ua fai mai: Ia imatataʼu i le Atua, ma avatu le mamalu ia te ia o lē o afio i luga o le nofoalii, e faavavau faavavau lava; ona ua oo mai le itula o lana faamasinoga.
105 O lenei foi, o le a ilia e se tasi agelu lana pu, o le agelu lona ono lea, ua fai mai: Ua apaʼū le fafine o lē na ia faia ia inu atunuu uma i le uaina o le toasa o lona faitaaga; ua paʼū o ia, ua paʼū!
106 O lenei foi, o le a ilia e se tasi agelu lana pu, o le agelu lona fitu lea, ua fetalai mai: Ua maeʼa; ua maeʼa! Ua amanumalo le eTamai Mamoe a le Atua ma ua isoli toatasi e ia le soligāvine, o le soligāvine lava lea o le mataʼutia o le toasa o le Atua Malosi Aoao.
107 Ma ona faapaleina ai lea o agelu i le mamalu o lona malosi, ma o le a faatumuina le aau paia i lona emamalu, ma maua lo latou itofi ma faia i latou ia otutusa ma ia.
108 Ma ona toe ili lea e le agelu muamua lana pu i taliga o tagata ola uma, ma afaaalia galuega lilo a tagata, ma galuega ofoofogia a le Atua i le afe emuamua o tausaga.
109 Ma ona ili ai lea e le agelu lona lua lana pu, ma faaalia galuega lilo a tagata, ma mafaufauga ma faamoemoega o o latou loto, ma galuega ofoofogia a le Atua i le afe lona lua o tausaga—
110 Ma faapea lava ona faasolo, seia oo ina ili e le agelu lona fitu lana pu; ma o le a tu atu o ia i luga o le laueleele ma luga o le sami, ma tauto atu i le suafa o ia o lē ua afio i luga o le nofoalii, ua lē toe i ai se ataimi; ma o le a noatia eSatani, le gata tuai lena, o lē ua taʼua o le tiapolo, ma o le a lē tatalaina mo le va o se iafe o tausaga.
111 Ma ona atatala ai lea o ia mo se vaitau itiiti, ina ia mafai ona faapotopoto faatasi e ia ana autau.
112 Ma o aMekaeli, le agelu lona fitu, le agelu silisili lea, o le a faapotopoto faatasi e ia ana autau, o ʼau lava ia o le lagi.
113 Ma o le a faapotopoto faatasi e le tiapolo ana autau; o ʼau lava ia o seoli, ma o le a o mai i luga e tau faasaga ia Mekaeli ma ana autau.
114 Ma ona oo mai ai lea o le ataua a le Atua silisili; ma o le a lafo ese le tiapolo ma ana autau i lo latou lava nofoaga, o le a latou lē toe maua se mana i luga o le au paia.
115 Aua o le a tau e Mekaeli a latou taua, ma o le a manumalo ia te ia o lē ua asaili i le nofoalii o ia o lē ua afio i luga o le nofoalii, o le Tamai Mamoe lava lea.
116 O le mamalu lava lea o le Atua, ma e ua afaapaiaina; ma o le a latou lē toe vaai i le eoti.
117 O lea, e moni Ou te fai atu ia te outou, aʼu auo, ia taālo la outou alofi sā, e pei ona Ou poloaiina ai outou.
118 Ma talu ona ua lē i ai i tagata uma le faatuatua, ia outou saili ma le filiga ma aaoao i le tasi upu o le epoto; ioe, ia outou saili mai totonu o itusi sili ona lelei upu o le poto; saili i le aoaoina, e ala lava lea i le suesue ma le faatuatua foi.
119 Ia outou faatulaga tatau outou lava; ia saunia mea manaomia uma; ma faatu se afale, o se fale tatalo lea, o se fale o le anapogi, o se fale o le faatuatua, o se fale o le aoaoga, o se fale o le mamalu, o se fale maopoopo, o se fale o le Atua;
120 Ina ia faia a outou ulufale mai i le suafa o le Alii; ina ia faia a outou ulufafo atu i le suafa o le Alii; ina ia faia a outou fealofaʼiga i le suafa o le Alii, ma lima ua sii atu i le Silisili Ese.
121 O lea, ia ataofi mai ia outou upu faatauvaa uma, mai etoega uma, mai o outou imanao tuinanau uma, mai lo outou ofaamaualuga ma manatu-māmā uma, ma mai ia outou mea amioleaga uma o fai.
122 Tofi se faiaoga i totonu o outou lava, ma ia lē tuu atu i tagata uma e tāutala i le taimi e tasi; ae tuu atu i tagata e tautala taitoatasi mai ae tuu i isi tagata uma e faalogologo i ana upu, ina a uma ai ona tautala mai o tagata uma, o le a faapea ona mafai ona faagaeetia ai o tagata uma, ma ina ia mafai ona maua ai e tagata taitoatasi le avanoa tutusa.
123 Vaai ia outou aalofa i le tasi; tuu le elosilosivale; aoao e fetufaai ma le tasi e pei ona manaomia i le talalelei.
124 Tuu le afaapaiē; tuu le lē mamā, tuu le efai pona o le tasi i le isi; tuu le moe umi atu nai lo le mea e tatau ai; vave momoe, ina ia outou lē vaivai; alapo aʼe, ina ia olaola o outou tino ma o outou mafaufau.
125 Ma silisili i luga o mea uma, ia outou faaoofu outou lava i le fusi o le aalofa mama, e pei o se ofutalaloa, o le fusi lea o le atoatoa ma le efilemu.
126 Ia atatalo e lē aunoa, ina ia outou lē vaivai, seia Ou ealu atu. Faauta, ma tagai, e vave ona Ou alu atu, ma ave outou mo aʼu lava. Amene.
127 O lenei foi, o le faatulagaga o le fale ua saunia mo le au peresitene o le aaoga a perofeta, ua faatuina mo lo latou aoaoga i mea uma e tatau ai mo i latou, e oo lava mo e emautofiga uma o le ekalesia, po o i ni isi upu, o i latou ia o e ua valaaulia i le auaunaga i le ekalesia, e amata mai i faitaulaga sili, e oo atu lava i lalo i tiakono—
128 Ma o le faatulagaga lenei o le fale o le au peresitene o le aoga: O ia o lē e tofia e avea ma peresitene, po o le faiaoga, ia tu i lona tulaga, i le fale o le a saunia mo ia.
129 O lea, ia muamua o ia i le maota o le Atua, i se mea e mafai ai e le faapotopotoga ona lagona lelei mai ma le manino ana upu, e lē i le leo tele.
130 Ma a sau o ia i le maota o le Atua, ona o ia e tatau ona muamua i totonu o le maota—faauta, ua matagofie lenei mea, ina ia avea o ia o se faataitaiga—
131 Ia tuu atu ia te ia e aofo atu o ia lava i le tatalo i luga o ona tulivae i luma o le Atua, i le faailoga po o le faatusa o le feagaiga tumau-faavavau.
132 Ma a i ai se tasi e sau i totonu mulimuli mai ia te ia, ia tuu atu i le faiaoga e tulai, ma, faatasi ma lima ua sii i luga i le lagi, ioe, faasasaʼo lava, faafetaiaʼi lona uso po o uso, i upu nei:
133 O oe ea o se uso po o ni uso? Ou te faafetaiaʼi ia te oe i le suafa o le Alii o Iesu Keriso, i le faailoga po o le faatusa o le feagaiga tumau-faavavau, le feagaiga lea ou te talia ai oe i le ausoga, i se tautinoga e tumau, e lē maluelueina, ma lē masuia, e avea ma au uo ma ou euso e ala i le alofa tunoa o le Atua i fusi o le alofa, e savavali i poloaiga uma a le Atua ma le lē ponā, i le faafetai, e faavavau faavavau lava. Amene.
134 Ma o ia o lē e maua ua lē agavaa i lenei faafeiloaiga ia lē i ai se nofoaga i totonu o outou; aua ia outou lē faatagaina loʼu fale ia afaaeleeleaina e ia.
135 Ma o ia o lē e sau i totonu ma ua faamaoni i oʼu luma, ma o ia o se uso, po o i latou o ni uso, ia latou faafetaiaʼi le peresitene po o le faiaoga i lima ua sisii i le lagi, faatasi ma lenei lava tatalo ma le feagaiga, po o i le fai atu Amene, i le faailoga o lea lava tatalo ma le feagaiga.
136 Faauta, e moni, Ou te fai atu ia te outou, o se faataitaiga lenei mo outou mo se faafeiloaʼiga o le tasi i le isi i totonu o le maota o le Atua, i le aoga a perofeta.
137 Ma ua valaauina outou e fai lenei mea i le tatalo ma le faafetai, e pei ona o le a fetalai atu ai le Agaga ia outou mea uma e fai i totonu o le maota o le Alii, i le aoga a perofeta, ina ia avea ma malu sulu, o se fale fetafai o le Agaga Paia mo lo outou afaagaeetiaga.
138 Ma ia outou lē taliaina i lenei aoga se tasi i totonu o outou vagana ai ua mama o ia mai le atoto o lenei tupulaga;
139 Ma ia taliaina o ia e ala i le sauniga o le amulumuluga o vae, ona o le faamoemoe lea na faatu ai le sauniga o le mulumuluga o vae.
140 O lenei foi, o le sauniga o le mulumuluga o vae ia faia e le peresitene, po o le toeaina pulefaamalumalu o le ekalesia.
141 Ia amata i le tatalo; ma a uma ona ataumafa o le areto ma le uaina, ia faaofu e ia o ia lava e tusa ma le eala ua tuuina mai i le mataupu sefulutolu o le molimau a Ioane e uiga ia te aʼu. Amene.


c: text/html

text:
By
LAF/Naenae Productions
TOATELE MALO FAAALOALOGIA O LE 50 TAUSAGA O LE TUTOATASI O SAMOA
Na faalauiloa ananafi e se tasi o taitaifono o le komiti o le tutoatasi, le afioga Tolofuaivalelei Falemoe Leiataua, ia le ata o le polokalama o le faamanatuina o le 50 tausaga o le malo tutoatasi o Samoa.
O malo faaaloalogia ua valaaulia e aofia ai le tupu o Toga, Siaosi Tupou V, o le sui aloaia o le tupu tamaitai o Peretania I Niu Sila, Governor General Sir Jerry Mateparae, Kovana Sili o Amerika Samoa, Togiola Tulafono ma le Ulu o Toelau, le susuga Keli Hiano Kalolo.

robotstxt: allowed

filter: keep


text:
MATAUPU 13
Aʻoaʻo ni Lesona Mai i le Auala na Fesagaʻia ai e Iesu Faaosoosoga
MATAIO 4:1-11 MAREKO 1:12, 13 LUKA 4:1-13
UA FAAOSOOSOINA E SATANI IESU
Ua faatoʻā uma lava le papatisoga o Iesu, ma ua taʻitaʻiina o ia e le agaga o le Atua i le toafa i Iutaia. E tele mea o loo ia mafaufau i ai. I le taimi o lona papatisoga, na ‘matala mai ai le lagi.’ (Mataio 3:
E 40 ao 40 pō o iai Iesu i le toafa, ae e leʻi taumafa o ia i lenā taimi atoa. Ina ua ia lagona le fia taumafa, ona alu ane ai lea o Satani le Tiapolo ma faaosoosoina o ia e faapea: “Afai o oe o se atalii o le Atua, inā fetalai atu ia i nei maa ia liu falaoa.” (Mataio 4:3) Ua teena e Iesu lenā faaosoosoga, auā ua ia iloa e lē tatau ona ia faaaogāina lona mana, e faamalie ai ona lava manaʻoga.
E leʻi gata ai i inā taumafaiga a le Tiapolo. Ua ia ave Iesu ma faatū i luga o le pā o le malumalu, ma faaosoosoina o ia ina ia oso i lalō. E leʻi faia e Iesu lenei gaoioiga faalialiavale. Ua taʻua e Iesu Tusitusiga Paia, e faaalia ai le sesē o le tofotofoina o le Atua i lenei auala.
Ua toe faaosoosoina foʻi e Satani Iesu, i le faaali atu i ai “o malo uma o le lalolagi ma o latou mamalu” ma faapea atu: “Ou te avatu nei mea uma iā te oe, pe afai e tau lava ina e faapaʻū ma tapuaʻi mai iā te aʻu.” Peitaʻi ua matuā teena e Iesu lenā faaosoosoga ma faapea atu: “Inā alu ese ia oe Satani.” (Mataio 4:
E tatou te aʻoaʻoina ni lesona mai i nei faaosoosoga, faapea le auala na tali atu ai Iesu. Na tutupu moni lava nei faaosoosoga. Ua faaalia mai ai i inei, e iai moni le Tiapolo ae e lē o se uiga leaga, e pei ona talitonu i ai nisi. E faamaonia ai foʻi, o loo pulea moni lava e Satani malo o le lalolagi. Pe ana faapea e lē o Satani o loo pulea malo o le lalolagi, e faapefea ona avea o se faaosoosoga moni le ofoina atu o nei mea iā Keriso?
Na faapea atu foʻi le Tiapolo, e lotomalie o ia e tauia Iesu e ala i le avatu i ai o malo uma o le lalolagi, pe a ia faia se gaoioiga e tasi o le tapuaʻi atu lea iā te ia. Atonu e faaosoosoina foʻi i tatou e le Tiapolo i se auala faapena, e ala i le ofoina mai o ni avanoa e maua ai le tele o le ʻoa, pule, po o se tulaga taualoa foʻi. Maʻeu le atamai pe a tatou mulimuli i le faaaʻoaʻoga a Iesu, e ala i le tumau ma le faamaoni i le Atua po o ā lava faaosoosoga e tatou te fesagaʻia. Ae ia manatua, na alu ese le Tiapolo mai iā Iesu “seʻia oo i se isi taimi talafeagai.” (Luka 4:


text:
O se olaga amiotonu faifai pea, e fua mai ai se mana i totonu ma le malosi e mafai ai ona tumau le puipuiga mai aafiaga faataumaoi o le agasala ma le solitulafono.
Pe a malamalama lelei i le faatuatua ma faaaoga tatau, e i ai ona taunuuga malolosi ma le mamana. E mafai e le faatuatua ona suia le olaga o se tagata mai gaoioiga lē gaoiā masani ma le taatele o aso uma e oo atu i se faatufugaga iloga o le olioli ma le fiafia. O le faatinoga o le faatuatua e taua tele i le fuafuaga o le fiafia a le Tama o i le Lagi. Ae o le faatuatua moni, faatuatua i le faaolataga, ua taulai atu i le Alii o Iesu Keriso, faatuatua i Ana mataupu faavae ma aoaoga, faatuatua i taitaiga faaperofeta a auauna faauuina a le Alii, faatuatua i matafaioi e iloa ai uiga ma amioga masani o loo natia e mafai ona suia ai le olaga. E moni lava, o le faatuatua i le Faaola o se mataupu faavae o le faatinoga ma le mana.
O le faatuatua o se elemene faavae o le foafoaga. Ou te mautinoa o loo faaaogaina e le Faaola o Iesu Keriso le faatuatua i Lana matafaioi e galue ai i lalo o le taitaiga a le Tama o i le Lagi. Na faaaoga e le Matai e foafoa ai vanimonimo sili ona vavamamao faapea ma le fatuina o elemene ninii, o elemene aupito i iti o mea ua tatou iloa i nei aso. Ae e i ai lou faatuatua o loo i ai lava isi elemene fatufatua’i o mea i le ofoofogia o le foafoaga.
O le faatuatua i le lumanai o loo faailoa mai e se ulugalii ua faamauina i le malumalu. Ua la malamalama e ala i le usiusitai i aoaoga a Iesu Keriso ma le fuafuaga o le fiafia a lo tatou Tama o i le Lagi, e mafai ai ona la maua faatasi se olaga fiafia. Ua la iloaina pe a oo atu luitau ia ua faamoemoeina e avea ma avanoa e tuputupu ae ai, o le a la maua ni auala, e pei ona uunaia ai e le Agaga Paia, e faatoilaloina ai luitau i ni auala e manuia ai ma fausia ai uiga tauleleia.
O le faatuatua ma uiga tauleleia e aiga lelei lava. O le faatuatua i le mana o le usiusitai i poloaiga a le Atua o le a tupu mai ai le malosi o uiga tauleleia tou te mauaina i taimi e manaomia vave ai se fesoasoani. O ia uiga e le atiina ae i taimi o luitau tetele po o faaosoosoga. O le taimi tonu lava lena ua faamoemoe e faaaoga ai. O le faaaogaina o lou faatuatua i aoaoga faavae moni e fausia ai ou uiga tauleleia; o le faamalolosia o uiga tauleleia e faateleina ai lou gafatia e faaaoga le faatuatua. O se taunuuga, o le a faateleina lou mana ma le mautinoa e faatoilalo ai tofotofoga o le olaga. O le tele o le faamalosia o ou uiga tauleleia, o le tele foi lena o lou manuia mai le faaaogaina o le mana o le faatuatua. O le a e iloa ai le auala e galulue faatasi ai le faatuatua ma uiga tauleleia e faamalosia ai le tasi ma le isi. O uiga tauleleia e lalagaina ma le onosai mai filo o aoaoga faavae, o mataupu faavae, ma le usiusitai o loo faaaogaina.
Sa saunoa mai Peresitene Hugh B. Brown: “I soo se mea i le olaga o loo faatalitali ai tulaga faatauaina maoae faaleagaga i tulaga talafeagai o se tagata, ua na o le faatuatua lava ua talafeagai ai mo ia tulaga faatauaina. E le mafai ona ola se tagata e aunoa ma le faatuatua, aua i le malaga o le olaga, o le faafitauli totonugalemu lava, o le fausiaina o uiga tauleleia—lea e le o se fua o le atamai faalemafaufau, ae o le fua o le faatuatua i faautaga sili ma le taulagaina o le tuuto atu i na [fua o le faatuatua]” (i le Lipoti o le Konafesi, Oke. 1969, 105). Tatou te faatinoina le faatuatua e ala i galuega. Na saunoa mai Iosefa Samita e faapea “o le faatuatua [o le] mataupu faavae o faatinoga ma le mana” (Lectures on Faith [1985], 72).
Tatou te avea ma tagata tatou te mananao ia avea ai e ala i lo tatou avea ai pea lava pea ma tagata tatou te mananao ia avea ai i aso taitasi. O uiga tauleleia amiotonu o se faailoaga taua lea o le ituaiga tagata ua avea ai oe. O le uiga tauleleia amiotonu e sili atu ona taua nai lo au meatotino, soo se malamalama ua e maua e ala i le suesue, po o soo se sini ua e ausia tusa lava po o le a le tele o lona patipatia e tagata. I le olaga a sau, o le a iloiloina ai ou uiga tauleleia amiotonu e fuafua ai po o le a le lelei na e faaaogaina ai le avanoa o le olaga faitino.
E le mafai e le mana o Satani po o se isi lava mana ona faatamaiaina pe faavaivaia ou uiga tauleleia ua faatuputeleina. E na o oe lava e mafai ona faia lena mea e ala i lou lē usitai. O se uiga ua matua tauleleia, e liua i le lefulefu lē aoga pe a tafiesea e le taufaasese po o le solitulafono.
O uiga tauleleia malosi e afua mai i filifiliga sa’o faifai pea i faigata ma tofotofoga o le olaga. O ia filifiliga e faia i le faalagolago i mea e talitonuina ma pe a faatinoina, e faamautuina.
O a nisi o aoaoga faavae mamana o faavae ai le faatuatua?
-
•
Faalagolago i le Atua ma i Lona naunautai e tuuina mai le fesoasoani pe a manaomia, e tusa lava po o le a le faigata o le tulaga e i ai.
-
•
Usiusitai i Ana poloaiga ma se olaga e faailoa mai ai e mafai ona Ia faatuatuaina oe.
-
•
Ia iloa gofie uunaiga mālū a le Agaga Paia.
-
•
Faatinoina ma le lototoa o lena uunaiga.
-
•
Onosai ma le malamalama pe a tuu atu e le Atua e te tauivi ina ia e tuputupu a’e ai, ma pe a auaua’i mai ia tali mo se taimi umi.
“O le faatuatua o le mea lea ua faamoemoe i ai, a e le o vaaia; o lea aua le fefinauai ai ona ua le vaaia e outou, aua e le maua e outou se mau, seia uma le tofotofoina o lo outou faatuatua” (Eteru 12:6). O le mea lea, o taimi uma lava e te “tofotofoina ai lou faatuatua”—o lona uiga, galue i le agavaa i se uunaiga—o le a e mauaina le faamaoniga mautu a le Agaga. A o e faatinoina se mea e tusa ai ma lou malamalama aupito sili i mea, ae e te le o mautinoa lava po o le a le mea e fai, o le faatinoga o le faatuatua, o le a taitai atu lava oe ia e maua ni tali semanu e te le mauaina. Tusa lava pe matuai malosi lou faatuatua, o le a le tauia vave oe e le Atua i taimi uma e tusa ai ma ou manaoga. Ae, o le a tali atu lava le Atua i le mea o i Lana fuafuaga e faavavau e aupito sili mo oe, pe afai e mapuna mai ai se aoga aupito sili. Ia tumu lou loto i le faafetai ona o nisi taimi e faataga ai e le Atua ona e tauivi mo se taimi umi a o lei oo mai lena tali. O iina e afua ai ona faateleina lou faatuatua ma faatupulaia ai ou uiga tauleleia.
O le faavae o uiga tauleleia o le amiosa’o. O uiga tauleleia agavaa o le a faamalosia ai lou gafatia e iloa ai le taitaiga a le Agaga ma usitai i ai. O lou faaaogaina pea lava pea o le faatuatua e fausia ai uiga tauleleia malolosi. O se faavae mautu mo ou uiga tauleleia faatupulaia ua faataatiaina e ala i le avea o Iesu Keriso ma Ana aoaoga ma totonugalemu o lou olaga.
O lou fiafia i le lalolagi, faapea foi lou faaolataga e faavavau, e manaomia ai le tele o faaiuga sa’o, e leai lava se tasi e faigata ona faia. Faatasi ai ma na filifiliga e fafau ai se uiga tauleleia e tetee atu i faatosinaga faataumaoi o le agasala ma le solitulafono. O uiga tauleleia faatamalii e pei lava o se omea taua ua fausia mai mea faalenatura filifilia, ua fausia i le faatuatua, ua mamanu ma le faaeteete i faatinoga amiotonu fai fai pea, ma faamuina i le ogaumu o aafiaga siitia. O se meafaitino e matagofie tele ma le taugata. Ae e mafai lava ona faaleagaina i sina taimi puupuu e ala i le solitulafono, e manaomia ai taumafaiga tetele ma le tiga e toe faaleleia ai. Ae pe a malupuipuia e le lotopulea, o le a tumau ai pea uiga tauleleia amiotonu mo le faavavau.
E le mafai e oa o le lalolagi ona fua mai ai le fiafia ma le lotomalie ma le olioli o le ausiaina i le lalolagi. E le taitaiina atu ai foi i tatou i le faaeaga. O le tamalii o uiga, o le malosi lea i totonu ma le talitonuga maumaututu e ala i le faia o le anoanoai o faaiuga amiotonu, e maua ai e le olaga lona taitaiga. O se olaga amiotonu faifai pea, e fua mai ai se mana i totonu ma le malosi e mafai ai ona tumau le puipuiga mai aafiaga faataumaoi o le agasala ma le solitulafono. O lou faatuatua ia Iesu Keriso ma le usiusitai i Ana poloaiga o le a faamalosia ai lou uiga tauleleia. O lou uiga tauleleia o se fuataga lea o le tagata o le a avea ai oe. O le faamaoniga o le lelei o lou faaaogaina o lou taimi i le lalolagi i lenei vaitau faata’ita’i i le olaga nei.
O se faaupuga ua tatou malamalama uma lava i ai e faapea, o le mea e te totogia o le mea foi lena e te maua. E tonu foi lena mea i mataupu faaleagaga. E te maua le mea sa e totogia i le usiusitai, i le faatuatua ia Iesu Keriso, i le faaaogaina ma le maelega o upumoni ua e aoaoina. O le mea e te mauaina o le mamanuina o ou uiga tauleleia, o le faatupulaia o lou mana, ma le faamaeaina ma le manuia o lou faamoemoega ina ia tofotofoina, ma ia maua le olioli.
E le mafai ona e faalolololo i le olaga, po o le taimi foi o le a faavaivaia ai e le tagata o le lalolagi au taumafaiga e ola agavaa. O mea e te faia ma mea e te mafaufau i ai e avea ai oe. O le leai o ni uiga tauleleia e taitai atu ai se tasi o vevesi le mafaufau e faamalieina le manao po o le saili o ana lava mea. E le mafai ona e apoapoina ma le faamanuiaina se uiga vaivai i se pulupulu o mea faafoliga.
I taimi e faia ai e se tasi ia filifiliga e tusa i tulaga ua i ai, e mautinoa a’ia’i lava le faia o soligatulafono matuia. Ua leai se ai uamea o le upumoni e taofia ai lena tagata i le ala sa’o. O le a ia faaauau pea ona feagai ma le tele o faaosoosoga faatauvaa ia e faia ai ni ’alofaga mai poloaiga. O na filifiliga ua faamaoniaina e ala i le finauina e faapea e le leaga tele, e taliaina e le lautele ma o loo maua ai se faapotopotoga lautele o uo. O se tagata atamai e aunoa ma aoaoga faavae mautu e mafai i nisi taimi ona maua, ae le tumau, ma le faagaeetia ni mea na ausia. Ae o lena mea na ausia e pei lava o se fale e fau i le oneone. Pe a oo mai tofotofoga o uiga tauleleia, e olopalaina, e masani lava ona ave faatasi atu ai ma isi. E tusa lava po o le a le faaeteete i fea o se tagata agasala e taufiufi le solia o poloaiga, ae e i ai lava taimi e masani lava ona toetoe a faaalia faalauaitele. O loo iloa e Satani lava ia lena mea. O ia ma ana vaega ua naunau e faatupua le tiga uiga ese i fanau taitasi a le Tama i le Lagi. E tasi lava se faatinoga matuia o le le usitai po o le solia o le faatuatuaina e le taumatea lava le fesiligia pe faamata o i ai ma nisi. O le faatuatua ma le mautinoa o isi i uiga tauleleia o lena tagata ua faavaivaia.
O lenei olaga o se nofoaga e tofotofo ai. Po o le a le lelei o le a outou faafetaia’ia ai ona luitau e iloa ai po o le a le malosi o le a i ai ou uiga tauleleia. O lou faatuatua ia Iesu Keriso ma Ana aoaoga o le a faamalosia ai ou uiga taueleleia.
Ua ou faamanino patino atu ia mataupu e pei o le faatuatua, tatalo, alofa, ma le lotomaualalo e leai se taua tele ma e le tutupu ai ni vavega sei vagana ua avea ia mea ma se vaega ola o i tatou e ala i o tatou lava aafiaga, ua fesoasoani mai ai uunaiga malu a le Agaga Paia. A o ou talavou sa ou iloa e mafai ona ou aoaoina ia aoaoga o le talalelei ma le atamai ma, e ala i le mana o le mafaufau ma auiliiliga, e iloa ai o na mea e i ai so latou taua tele. Ae o lo latou mana tele ma le tomai e tosoina ai au i tala atu o tapulaa o ou mafaufauga ma le gafatia e lei avea ma se mea moni seia oo ina faatinoina e le aunoa ma le onosai lea na faatagaina ai le Agaga Paia e tatala mai ma faalauteleina lo latou uiga i lou loto. Sa iloa ai a o ou auauna atu ma le faamaoni i isi, na suia e le Atua ou uiga tauleleia patino. Sa Ia faatupuina se gafatia tuputupu ae e iloa ai le taitaiga a le Agaga. O le atamai o le fuafuaga o le talalelei e faapea, e ala i le faia o na mea ua apoapoai mai ai le Alii ia i tatou e fai, ua tuuina mai ai ia i tatou le malamalama uma ma gafatia uma e manaomia e maua ai le filemu ma le taunuuga sili i lenei olaga. E faapena foi, tatou te maua le sauniuniga e tatau ai mo le fiafia e faavavau i le afioaga o le Alii.
E faamalosia se molimau e ala i uunaiga faaleagaga lea e faamautu ai le aoga o se aoaoga, po o se faatinoga amiotonu. E tele taimi e faafeao mai ai lena taitaiga e lagona mamana lea e aumaia ai loimata i mata ma faigata ai ona tautala. Peitai, o se molimau e le o se lagona. O le fatu tonu lava lea o le uiga tauleleia, e lalagaina mai filo e maua mai i faaiuga sa’o e le mafaitaulia. E faia nei filifiliga faatasi ma le faatuatua moni i mea e talitonu i ai, ae e le o vaaia. O se molimau malosi e aumaia ai le filemu, mafanafana, ma se faamautinoaga. Na te fatua’ia le talitonuga maumaututu e faapea, a usita’ia pea lava pea ia aoaoga a le Faaola, o le a matagofie le olaga, mautu le lumanai, ma o le a tatou maua le gafatia e faatoilalo ai luitau e faasalaveia lo tatou ala. E tupu se molimau mai le malamalama i le upumoni, e faasolosolo mai e ala i le tatalo ma le mafaufau loloto i aoaoga faavae faatusi paia. E faafaileleina e ala i le ola ai i na upumoni faatasi ai ma le faatuatua e taulaina i le mautinoa maumaututu, o le a maua lava taunuuga folafolaina.
O le a faamalosia lau molimau e ala i le usiusitai naunautai i le tulafono o le sefuluai ma le tuuina atu o taulaga anapogi, ma o le a faamanuiaina tele ai oe e le Alii mo le faia o na mea. A o faamalosia lau molimau, o le a faapena ona taumafai malosi foi Satani e faaosoosoina oe. Ia e teenaina ana taumafaiga. O le a e malosi atili ma o ana faatosinaga ia te oe o le a faavaivaia.
O le faatosinaga faateleina a Satani i le lalolagi, ua faatagaina ina ia saunia ai se siosiomaga e tofotofoina ai i tatou lava. E ui lava ina ia faamatua’ia le faatafunaga i le taimi nei, ae ua uma ona faamautu lona taunuuga e Iesu Keriso e ala i Lana Togiola ma le Toetu. O le a le manumalo lava le tiapolo. E oo lava i le taimi lenei, e tatau ona gaoioi o ia i totonu o tuaoi ua faataatia e le Alii. E le mafai ona ia aveeseina faamanuiaga ua uma ona galulue ai mo le mauaina. E le mafai ona ia fesuia’ia uiga tauleleia ua uma ona lalagaina mai faaiuga amiotonu. E leai sona mana e faatamaia ai noataga o le faavavau na faatinoina i se malumalu paia i le va o se tane, ava, ma le fanau. E le mafai ona ia faaumatia le faatuatua moni. E le mafai ona ia aveesea lau molimau. Ioe, e mafai ona leiloloa nei mea e ala i le gauai atu i ana faaosoosoga. Peitai, e leai sona mana na te faaumatiaina ai.
O se aotelega:
-
•
E faaaoga e le Atua lou faatuatua e mamanu ai ou uiga tauleleia.
-
•
O uiga tauleleia o le faailoaga lea o le ituaiga tagata ua avea ai oe.
-
•
O uiga tauleleia malolosi e afua mai i le faia e le aunoa o filifiliga sa’o.
-
•
O le faavae o uiga tauleleia o le amiosa’o.
-
•
O le tele lava o le faamalosiaina o ou uiga tauleleia, o le tele foi lena o lou mafai ona faaaoga o le mana o le faatuatua.
O le lotomaualalo o le uiga ‘au’au mama lea e faatagaina ai i tatou ina ia aoaoina mai luga e ala i le Agaga po o le aoaoina mai punaoa ia e muai mauaina mai musumusuga a le Alii, e pei o tusitusiga paia ma saunoaga a le au perofeta. O le lotomaualalo o le eleele lelei taua lea o uiga tauleleia amiotonu. I totonu o le eleele lelei lea e tutupu ae mai ai fatu o le tuputupu ae patino. Pe a tausia e ala i le faaaogaina o le faatuatua, ma teuteuina i le salamo, ma faamalosia e ala i le usitai ma galuega lelei, o ia fatu o le a fua mai ai fua faapelepeleina o le taitaiga faaleagaga. Ona maua ai lea o musumusuga faalelagi ma le mana—o musumusuga e iloa ai le finagalo o le Alii, o le mana e maua ai le tomai e faataunuu ai lena finagalo musuia.
Pe mafai ona ou faasoa atu ia mataupu faavae e fa ua ou maua ai lagona aupito loloto o le filemu ma le fiafia i lo’u olaga? Na faatuina e le Alii nei maatulimanu i Lana fuafuaga o le faavavau, ma e taua uma lava. E galulue faatasi uma ma fefaamalosia’i e le tasi le isi. Pe a faaaogaina pea lava pea i le maelega, latou te aumaia le malosi o uiga tauleleia, faateleina ai le tomai e faaliliu ai luitau o le olaga e avea ma faapogai o le fiafia i le taimi nei ma le faavavau. O ia maatulimanu o:
-
•
Faatuatua i le Alii o Iesu Keriso ma Lana polokalama e maua ai le mana e ausia ai.
-
•
Salamo e faaleleia ai taunuuga o mea sese ona o le lē faia po o le faia.
-
•
Usiusitai i poloaiga a le Alii ia maua ai le malosi ma le taitaiga i o tatou olaga.
-
•
O auaunaga lē manatu faapito e faatamaoaigaina ai olaga o isi.
Afai ua e fuafua e te ola amiotonu, aua nei e lotovaivai. Atonu e foliga mai e faigata le olaga i le taimi nei, ae ia e pipiimau i le ai u’amea o le upumoni. O loo lelei lou alualu i luma nai lo le mea lena e te iloa. O loo faaleleia e au tauiviga ou uiga tauleleia, amio pulea, ma le talitonuga i folafolaga a lou Tama i le Lagi ma le Faaola, pe a e usiusitai e le aunoa i a La’ua poloaiga. Ia uunaia oe e le Agaga Paia ina ia e faia pea e le aunoa faaiuga ia e faamalosia ai ou uiga tauleleia, ma fua mai ai le olioli ma le fiafia tele, i le suafa o Iesu Keriso, amene.


text:
TALAAGA O LE SOIFUAGA
O Faamanuiaga a Ieova ua Faatamaoaigaina ai Aʻu
NA OU fanau i le 1927 i se tamaʻi aai o Wakaw i Saskatchewan i Kanata. E toʻafitu le fanau a oʻu mātua, e fā tama ae tolu teine. O lea na ou masani i le faatasitasi ma tagata mai lava i loʻu laʻitiiti.
Na oo i lo matou aiga āuga o le paʻū maulalo o le tamaoaiga o le lalolagi i vaitausaga o le 1930. E matou te lē mauʻoa, peitaʻi e lē faapea ai e leʻi iai ni a matou meaʻai. Na iai la matou povi ma le lafumoa, o lea na masani lava ona tele a matou fuāmoa, susu, kulimi, sisi ma pata. Na fesoasoani tagata uma o lo matou aiga i le tausia o meaola ma faia feʻau i le fale.
Ou te manatua pea na taimi fiafia, e pei o le sasala manaia o manogi o apu i totonu o lo matou fale. Pe a alu loʻu tamā i le maketi e faatau atu fua o la matou faatoʻaga, e masani ona sau ma se pusa o ni apu fou. Maʻeu le fiafia o le tofu o le tagata ma lana apu i aso uma!
AʻOAʻOINA E LO MATOU AIGA LE UPU MONI
Na faatoʻā faalogo oʻu mātua i le upu moni ina ua ono oʻu tausaga. Na oti loʻu tuagane matua o Johnny ina ua fanau mai. Na mafatia oʻu mātua ma fesili atu i le patele i lo matou vaipanoa, “O fea o iai Johnny?” Na faapea mai le patele ona e leʻi papatiso o ia, e lē o alu la i le lagi. Na toe faapea mai le patele e mafai ona totogi o ia e tatalo mo Johnny ina ia alu ai i le lagi. O le ā sou lagona i lea mea? Sa matuā lē fiafia oʻu mātua ma na lē toe talanoa ai i le patele. Ae peitaʻi na taumānatu pea i laʻua po o le ā ua tupu iā Johnny.
I se tasi o aso, na maua ai e loʻu tinā le tamaʻitusi Where Are the Dead? lea na lomia e Molimau a Ieova. Sa ia faitau ma le naunau i ai. Ina ua foʻi mai loʻu tamā i le fale, sa faapea atu ma le fiafia loʻu tinā: “Ua ou iloa le mea o loo iai Johnny! O loo moe o ia i le taimi lenei, ae o le a toe ala mai i se aso.” Na faitau e loʻu tamā le tusi atoa i lenā afiafi. Na faamāfanafanaina oʻu mātua ina ua la aʻoaʻoina le mea ua taʻua i le Tusi Paia, o loo momoe pea ē ua maliliu ma o le a toetutū mai i le lumanaʻi.—Fai. 9:5, 10; Galu. 24:15.
O le tusi na la maua na suia ai o matou olaga, ma matou maua ai le faamāfanafanaga ma le fiafia. Na amata ona la suʻesuʻeina le Tusi Paia ma Molimau a Ieova ma auai i sauniga i se faapotopotoga laʻitiiti i Wakaw, lea e iai le toʻatele o aiga Ukraine. E leʻi umi ae auai oʻu mātua i le galuega talaʻi.
E leʻi leva ae matou siitia atu loa i British Columbia ma na talia ma le māfana i matou e le faapotopotoga. Ou te manatua taimi fiafia e suʻesuʻe ai e lo matou aiga Le Olomatamata mo le sauniga i le Aso Sa. Na matou atiaʻe le alofa loloto mo Ieova ma le upu moni. O le mea lea na ou iloa ai le auala na faatamaoaigaina ai o matou olaga ma le faamanuia a Ieova iā i matou.
E leʻi faigofie iā i matou le fanau ona talanoa atu i tagata e faatatau i o matou talitonuga. Na fesoasoani iā i maʻua ma loʻu uso laʻitiiti o Eva a ma sauniuniga na fai mo le taulimaga i le faiva ma faataʻitaʻi i le Sauniga o le Auaunaga. O le auala sili lea ona lelei e toleni ai i matou e talanoa atu i isi e faatatau i le Tusi Paia, e ui e matou te matamumuli. Na ou matuā talisapaia na toleniga!
O se tasi o mea iloga i o matou olaga a o lāiti, o le nonofo faatasi lea ma ē na auauna faataimi atoa. O se faaaʻoaʻoga, e matou te fiafia pe a asia e le ovasia o le matagaluega o Jack Nathan la matou faapotopotoga ma matou nonofo faatasi. * E ese le mananaia o le tele o ana tala e faamatala ma o ana faalaeiauga na uunaʻia ai i matou e auauna ma le faamaoni iā Ieova.
Ou te manatua na ou mafaufau, “Ou te manaʻo ia ou pei o le uso o Nathan pe a ou matua.” Ua ou iloa o lana faaaʻoaʻoga na fesoasoani iā te aʻu ou te sauniuni ai mo le auaunaga faataimi atoa. Na ou maumauaʻi e auauna iā Ieova i le 15 o oʻu tausaga. Na ma papatiso ma Eva i le 1942.
TOFOTOFOGA O LE FAATUATUA
I le Taua Lona Lua a le Lalolagi na malosi ai le uiga o le lotonuu. Na tutuli ma le aʻoga oʻu uso e toʻalua ma le isi oʻu tuagane e Miss Scott, o se faiaʻoga faailoga tagata. Aiseā? Talu ai na mumusu i latou e faʻalo i le fuʻa. Na faafesootaʻi e Miss Scott loʻu faiaʻoga ma uunaʻia o ia e tuli ma aʻu. Peitaʻi na faapea atu loʻu faiaʻoga, “O loo tatou ola i se atunuu saʻoloto, ma e iai la tatou aiā tatau e lē auai ai i faamanatuga faaleatunuu.” E ui i uunaʻiga malosi mai iā Miss Scott, na faapea atu ma le maumauaʻi loʻu faiaʻoga, “O aʻu e faia le faaiʻuga lenā.”
Na tali mai Miss Sott: “E leai, e lē o oe e faia le faaiʻuga lenā. Ou te lipotia oe pe a e lē tulia Melita.” Na faamatala atu e loʻu faiaʻoga i oʻu mātua, e manaʻo e tumau i lana galuega, e pau lana filifiliga e fai o le tuli loa o aʻu, e ui lava e na te talitonu o se mea sesē le faia faapea. E ui i lea, na matou maua meaaʻoga e mafai ona matou suʻesuʻe ai i le fale. E leʻi umi lava, ae matou siitia ese loa i le mamao e 20 maila (32 km), o i inā na talia ai matou i se isi aʻoga.
Na faasā a matou lomiga i tausaga o le taua, o lea na matou faaaogā ai na o le Tusi Paia e talaʻi ai mai lea fale i lea fale. O le iʻuga, na matou maua le tomai e faaaogā ai le Tusi Paia i le galuega talaʻi. O le mea lenā na fesoasoani iā i matou e tuputupu aʻe ai faaleagaga ma maua le fesoasoani a Ieova.
AUAI I LE AUAUNAGA FAATAIMI ATOA
Na ma auai ma Eva i le auaunaga paeonia ina ua uma a maʻua aʻoga. Na ou faigaluega muamua i se faleoloa. Mulimuli ane na ou aʻoga i le matātā o le ʻoti ulu mo le ono masina, o se galuega na ou fiafia e fai i le fale. Na maua laʻu galuega mo ni aso se lua o le vaiaso i se fale ʻoti ulu, ma na faalua foʻi i le masina ona ou aʻoaʻoina isi i le ʻoti ulu. O le auala lenā na lagolagoina ai laʻu auaunaga faataimi atoa.
I le 1955, na ou manaʻo ou te auai i le fonotaga “Malo Manumalo” na faia i le Aai o Niu Ioka, i le Iunaite Setete ma Nuremberg i Siamani. Na ou feiloaʻi i le uso o Nathan Knorr mai i le ofisa ulu ae ou te leʻi alu i Niu Ioka. Na auai o ia ma lana avā i se tauaofiaga sa faia i Vancouver i Kanata. Na talosagaina aʻu e faafuga le ao o le faletua o Knorr. Na fiafia i ai le uso o Knorr ma fia feiloaʻi ai iā te aʻu. Na ou taʻu atu iā te ia o lea ou te fuafua e alu i Niu Ioka ona ou alu ai lea i Siamani. Na ia valaaulia aʻu e galue i le Peteli i Brooklyn mo aso e iva.
O lenā malaga na suia ai loʻu olaga. Na ou feiloaʻi i se uso talavou e igoa iā Theodore (Ted) Jaracz i Niu Ioka. E leʻi umi ona ma feiloaʻi ae faateʻia aʻu i le fesili mai, “E te paeonia?” Na ou tali atu, “E leai.” Na lagona mai e laʻu uō o LaVonne la ma talanoaga ma faasalavei mai, “I, e paeonia.” Na lē mautonu Ted ma fesili atu iā LaVonne, “O ai e sili atu ona iloa, o oe po o ia?” Na ou faamatala atu sa ou paeonia ma o lea ou te faanaunau e toe amata pe a uma tauaofiaga.
NA OU FAAIPOIPO I SE TANE FAALEAGAGA
Na soifua mai Ted i le 1925 i Kentucky i le Iunaite Setete, ma na papatiso o ia i le 15 o ona tausaga. E leai se tasi o lona aiga na talia le upu moni, ae na avea o ia ma paeonia sauatoa i le lua tausaga mulimuli ane ai. O i inā na amata mai ai lana auaunaga faataimi atoa mo le toetoe 67 tausaga.
Iā Iulai i le 1946 i le 20 o ona tausaga, na faauu mai ai Ted mai le vasega lona fitu i le Aʻoga Faale-Tusi Paia a le Olomatamata o Kiliata. Ina ua mavae lenā, na auauna o ia o se ovasia femalagaaʻi i Cleveland i Ohio. I le fā tausaga mulimuli ane, na tofia ai o ia e auauna o se ovasia o le lālā i Ausetalia.
Na iai Ted i le tauaofiaga i Nuremberg i Siamani, na ma faaalu se taimi ma te faatasitasi ai i inā. O i inā na atili māfana ai la maʻua faigāuō. Na ou fiafia ona sa faaautū ona sini i le auaunaga iā Ieova. O ia o se tagata faamaoni, e agalelei ma faaleuō. Na ou iloa e na te faamuamua manaʻoga o isi nai lo o ia lava. Na toe foʻi Ted i Ausetalia ae ou toe alu i Vancouver ina ua uma lenā tauaofiaga. Ae sa ma fetusiaʻi pea.
Na tofia Ted e galue i Ausetalia i le 1951, ma ina ua mavae tausaga e lima na toe foʻi o ia i le Iunaite Setete, ma sau ai loa i Vancouver e paeonia ai. Na ou olioli ona sa fiafia lo matou aiga iā te ia. Na puipuia aʻu e loʻu tuagane matua o Michael, ma e na te faailoa mai iā te aʻu lona popole pe a fiafia mai se uso talavou iā te aʻu. Ae na vave lava ona fiafia Michael iā Ted. Na ia faapea mai: “Melita, ua e maua se uso lelei. E tatau ona e faia lelei o ia neʻi toe musu iā te oe.”
Na ou matuā naunau foʻi iā Ted. Na ma faaipoipo iā Tesema 10, i le 1956. Na ma paeonia i Vancouver, ona ma ō atu lea i Kalifonia, sosoo ai ma le tofia o i maʻua i le galuega femalagaaʻi i Missouri ma Arkansas. Na eseese aiga na ma nonofo ai i vaiaso taʻitasi mo le 18 tausaga a o ma auauna i le galuega femalagaaʻi i se vaega telē o le Iunaite Setete. E tele mea mananaia na tutupu i le faiva, aemaise le aufaatasiga fiafia ma uso ma tuafāfine. E ui e lē faigofie le feoaʻi mai i lea nofoaga i lea nofoaga i vaiaso taʻitasi, ae sa ma olioli lava i le galuega femalagaaʻi.
O se mea patino lava ou te faaaloalo ai iā Ted, ona e lē taitai manatu māmā o ia i la laʻua faiā ma Ieova. E tāua iā te ia lana auaunaga paia i Lē e silisili ese i le aoao o mea. E ma te fiafia e faitau ma suʻesuʻe faatasi le Tusi Paia. A o ma leʻi momoe i le pō, e ma te tootutuli i autafa o lo maʻua moega ma e na te faia la maʻua tatalo. Pe a māeʻa ona fai lea o le tatalo a le tagata lava ia. Pe a iai se mataupu e mamafa i le mafaufau o Ted, e toe tootuli o ia ma tatalo lē leoa mo se taimi umi. Ou te matuā talisapaia le masaniga lea a Ted o le tatalo iā Ieova e faatatau i mataupu tetelē ma lāiti.
Na faamatala mai e Ted iā te aʻu o le a ʻai ma inu i le Faamanatuga, ina ua mavae ni tausaga talu ona ma faaipoipo. Na ia faapea mai: “Na ou tatalo faatauanau ina ia faamautinoa o loo oʻu faia le finagalo o Ieova.” E leʻi matuā faateʻia aʻu i le faauuina o ia e le agaga o le Atua ina ia auauna i le lagi. O lea, ou te vaai i ai o se faaeaga loʻu lagolagoina o se tasi o uso o Keriso.—Mata. 25:35-40.
SE FAAEAGA FOU O LE AUAUNAGA PAIA
Na matuā faateʻia i maʻua i le 1974 ina ua tofia Ted e avea ma sui o le Vaega Pule a Molimau a Ieova. Mulimuli ane na valaaulia i maʻua e auauna i le Peteli i Brooklyn. Na ou galue o se teufale ma se ʻoti ulu a o faatinoina tiute tauave o Ted i le Vaega Pule.
O se tasi o tofiga o Ted o le asiasi lea i lālā eseese. Na naunau patino o ia i atunuu o loo faasāsā ai le galuega talaʻi. O se faaaʻoaʻoga, o atunuu i Europa i Sasaʻe ia sa i lalo o le pulega a le Soviet Union. A o ma mālōlō i Suetena, na faapea mai Ted: “Melita, ua faasā le galuega talaʻi i Polani, ou te matuā naunau e fesoasoani i uso i inā.” Na maua o ma visa ma ō atu loa i Polani. Na feiloaʻi Ted ma nisi o uso na vaaia la tatou galuega, ma alu loa la latou savaliga umi ina ia aua neʻi lagona atu e nisi a latou talanoaga. E fā aso na faia ai le fono ma uso, ma sa ou fiafia e vaaia le faamalieina o Ted e fesoasoani i lona aiga faaleagaga.
Iā Novema i le 1977 na ma toe asiasi ai i Polani. Na faia e F. W. Franz, o Daniel Sydlik, ma Ted o ni sui o le Vaega Pule se uluaʻi asiasiga i Polani. Na faasā pea la tatou galuega i inā, ae na mafai e nei sui o le Vaega Pule ona talanoa atu i ovasia, o paeonia ma Molimau ua leva ona iai i aai eseese.
Ina ua asiasi Milton Henschel ma Ted i le tausaga na sosoo ai i Polani, na la feiloaʻi ai i tagata o le malo na taliaina la tatou galuega. I le 1982, na faataga ai e le malo o Polani o tatou uso ina ia faia ni fonotaga e tasi le aso. Na faia tauaofiaga tetele i le tausaga na sosoo ai, ma sa tele lava ina faia i fale totogi. Na faatagaina i matou e faia ni tauaofiaga tetele se fā i fale taalo tetelē, a o faasā pea le talaʻiga i le 1985. O lea, iā Me i le 1989, a o faia fuafuaga mo nisi tauaofiaga tetele, na tuuina mai ai e le malo o Polani i Molimau a Ieova le faatagaga faaletulafono. Na matuā olioli Ted i na mea na tutupu.
FAAFETAIAʻI LUʻI TAU SOIFUA MALŌLŌINA
I le 2007 na ma ō atu ai i Aferika i Saute e auai i le tuuina atu o le lālā i inā. Ae i Egelani, na maualuga le toto o Ted ma na fautuaina e se fomaʻi ina ia tolopō lana faigāmalaga. Na ma toe foʻi i le Iunaite Setete ina ua malosi Ted. Ae ina ua mavae ni nai vaiaso, na oso lona maʻi ma pē ai le itu taumatau o lona tino.
Na faasolosolo mālie lava ona malosi Ted, ma e leʻi mafai i lenā taimi ona alu i lona ofisa. E ma te lotofaafetai ona sa lelei lava lana tautala. E ui na lē atoatoa lona malosi, ae taumafai lava o ia e pipii i lana faasologa, e oo lava i le auai i fono faalevaiaso a le Vaega Pule e ala i le telefoni.
Na matuā talisapaia e Ted le lelei o le tausiga o ia i le falemaʻi a le Peteli. Na faasolo ina toe maua lona malosi. Na mafai ona ia toe faia isi ona tofiga faatiokarate ma na foliga fiafia pea o ia.
I le tolu tausaga mulimuli ane, na toe oso ai lona maʻi ma maliu filemu ai i le Aso Lulu, iā Iuni 9, 2010. E ui lava na ou iloa e iai le taimi o le a muta ai le auaunaga a Ted i le lalolagi, ae e lē mafai ona faamatala le tigā o lona maliu, ma ou te matuā misia lava o ia. Ou te faafetai iā Ieova ona o mea na ou faia e fesoasoani ai iā Ted. E silia i le 53 tausaga o ma olioli faatasi i le auaunaga faataimi atoa. Ou te faafetai iā Ieova ona o le auala na fesoasoani ai Ted iā te aʻu ia ou vavalalata atu iā te Ia. O lea, ou te mautinoa ua matuā fiafia ma faamalieina o ia i lona tofiga fou.
FAAFETAIA LUʻI FOU O LE OLAGA
E lē faigofie iā te aʻu le fetaiaʻi ma luʻi i le taimi lenei ina ua mavae le tele o tausaga sa ma pisi ma fiafia faatasi ai ma si aʻu tane. E ma te fiafia ma Ted e faafeiloaʻi tagata e asiasi mai i le Peteli ma i la matou Maota mo Sauniga. O lenei ua lē toe iai si aʻu pele o Ted, ma ua ou lē toe maua foʻi le malosi e pei ona iai muamua, ua itiiti foʻi le taimi e aufaatasi ai ma isi. E ui i lea, o loo oʻu olioli pea faatasi ma uso ma tuafāfine i le Peteli ma le faapotopotoga. E lē faigofie le faasologa i le Peteli, ae o le puna lea o le olioli e mafai ai ona auauna i le Atua. E lē uma loʻu naunau i le galuega talaʻi. E ui i loʻu vaivai ma lē mafai ona savali umi, ae ou te maua le fiafia i le molimau i magāala ma faia suʻesuʻega faale-Tusi Paia.
Maʻeu loʻu fiafia i le iai i le auaunaga iā Ieova faatasi ma se paaga lelei, a o vaavaai atu i mea mataʻutia o loo tutupu i le lalolagi! O faamanuiaga a Ieova ua faatamaoaigaina ai aʻu.—Faata. 10:22.
^ pala. 13 O loo lomia le talaaga o le soifuaga o Jack Nathan i le Watchtower, o Setema 1, 1990, itu. 10-14.


text:
MATAUPU 60
Le Liliuina Faavavega o Iesu
—Se Vaaiga i le Keriso i Lona Mamalu
MATAIO 16:28–17:13 MAREKO 9:1-13 LUKA 9:27-36
O LE FAAALIGA I LE LILIUINA FAAVAVEGA O IESU
UA FAALOGOINA E LE ʻAUAPOSETOLO LE SIʻUFOFOGA O LE ATUA
O loo aʻoaʻo atu Iesu i tagata i le vaipanoa o Kaisareia Filipo, lea e pe ā ma le 15 maila (25 km) le mamao mai i le mauga o Heremoni. Ua ia fai atu nei se faamatalaga ua matuā faateʻia ai ona aposetolo: “E moni ou te fai atu iā te outou, e iai nisi o loo tutū mai i inei e lē oo i ai le oti, seʻiloga ua latou vāai muamua i le Atalii o le tagata ua sau i lona malo.”—Mataio 16:28.
Atonu ua taumānatu le ʻausoo po o le ā le uiga o le fetalaiga a Iesu. Ua mavae atu le vaiaso, ona ave lea e Iesu o ona aposetolo o Peteru, Iakopo ma Ioane, i luga o se mauga maualuga. E foliga mai o le taimi lea ua leva le pō, ona ua fia momoe i latou nei e toʻatolu. A o tatalo Iesu, ua liua o ia i o latou luma, ma ua pupula ona fofoga e pei o le lā, ua susulu foʻi ona ofu papaʻe e pei o le malamalama ma ua feʻilafi mai.
Peitaʻi, ua iloa atu e nei aposetolo ni tagata se toʻalua, “o Mose ma Elia.” O loo la talanoa iā Iesu e faatatau i lona “maliu ese atu mai i le lalolagi, lea e tatau ona faataunuuina i Ierusalema.” (Luka 9:30, 31) E faasino atu le maliu ese o Iesu, i lona maliu ma lona toetū lea sa ia taʻua muamua. (Mataio 16:21) O lenei talanoaga ua faaalia ai, o lona maliu tigā e lē o se mea e tatau ona ʻalofia e pei o le manatu sa iā Peteru.
Ua uaʻi totoʻa atu nei aposetolo i le mea ua tupu, ma ua matuā maofa i latou. E ui lava o se faaaliga le mea o loo latou vaaia, ae ua foliga mai e pei o se mea moni. O lea ua faapea atu ai Peteru: “Le Aʻoaʻo e, ua lelei ona ua tatou faatasi ai i inei, o lea, seʻi o matou faatūina ni faleʻie se tolu, o le tasi mo oe, o le tasi mo Mose, ma le isi mo Elia.” (Mareko 9:5) Po o naunau Peteru e faatutū ni faleʻie ina ia faaauau ai pea lenei faaaliga?
A o tautala atu Peteru, ua ufitia i latou i se ao pupula ma ua faapea mai se siʻufofoga mai i le ao: “O loʻu Atalii pele lenā, o lē ua malie i ai loʻu loto; ia faalogo iā te ia.” Ina ua faalogo nei aposetolo i le siʻufofoga o le Atua, ona latou faapaʻuʻū faō ai lea ona ua latou matuā fefefe lava. Peitaʻi ua fetalai atu Iesu iā i latou: “Tutū ia i luga ma aua tou te fefefe.” (Mataio 17:5-7) Ua tetepa aʻe nei aposetolo, ma ua latou iloa ai ua na o Iesu, auā ua māeʻa le faaaliga. Ina ua ao, ona latou ō ifo lea mai le mauga ma ua faatonuina i latou e Iesu: “Aua neʻi taʻua atu lenei faaaliga i se tasi, seʻiloga ua toe faatūina le Atalii o le tagata mai le oti.”—Mataio 17:9.
O le vaaia e nei aposetolo o Elia i le faaaliga, ua māfua ai ona latou fesili atu: “Aiseā ua fai mai ai le ʻautusiupu e tatau ona muaʻi sau o Elia?” Ua tali mai Iesu: “Ua uma ona sau o Elia ae latou te leʻi amanaʻia o ia.” (Mataio 17:10-12) O loo uiga atu Iesu iā Ioane le Papatiso, o lē e talitutusa a la matafaioi ma Elia. Sa saunia e Elia le ala mo Elisaia, ae sa saunia e Ioane le ala mo Keriso.
E mautinoa le matuā faamalosia o le faatuatua o Iesu ma ona aposetolo i lenei faaaliga. O lenei faaaliga o se faaataga o le mamalu o Keriso i lona Malo. Ioe, sa vaaia e nei soo “le Atalii o le tagata ua sau i lona malo,” e pei lava ona folafolaina atu e Iesu iā i latou. (Mataio 16:28) A o iai aposetolo e toʻatolu i luga o le mauga, sa latou ʻvāaitino ai i lona matagofie.’ E ui lava sa mananaʻo le ʻau Faresaio e avatu e Iesu se faailoga e faamaonia ai o ia o le Tupu tofia a le Atua, ae e na te leʻi faia faapea. Peitaʻi, o lea sa faatagaina soo vavalalata o Iesu e vāai i le liliuina faavavega o ia, e fai ma faamautinoaga o valoaga e faatatau i le Malo. O lea, ua tusi ai Peteru: “Ua atili ai ona matou mautinoa i upu faavaloaga.”—2 Peteru 1:16-19.
Faitau Atili
Sa Faamaoni Pea Peteru e ui i Tofotofoga
Na faapefea i le faatuatua ma le faamaoni o Peteru ona fesoasoani iā te ia e talia faasa‘oga mai iā Iesu?


text:
Loka i le 5 tausaga i le gaoi
O le alii e 19 tausaga lea na o latou osofaia ma nisi le faleoloa o le SamoaOne.com i Tafuna, ua fa’asala e le Fa’amasinoga Maualuga i le to’ese i Tafuna mo le umi e 5 tausaga, o se tasi lea o tuutuuga o lana faanofovaavaaia e 15 tausaga.
E ui e tusa ma le $10,000 le tau aofai o meatotino sa gaoia i lenei osofaiga, peitai e lei poloaina e le faamasinoga le toe totogiina atu lea e le alii o Fotu Aokusitino i le kamupani na aafia, ae ua fautuaina e le faamasinoga le malo, o loo i ai le avanoa e mafai ai ona faila e le kamupani na aafia sana tagi i le Faamasinoga faasaga i le ua molia, mo le toe totogiina atu lea o meatotino uma sa faaleagaina ma gaoia.
Ao lei tuuina mai le fa’asalaga a le fa’amasinoga fa’asaga ia Aokusitino, na saunoa le alii fa’amasino sili ia Michael Kruse, mai tausaga e tele talu ona avea o ia ma faamasino, o se tasi lenei o mata’upu ua ia maitauina le tula’i so’o mai, o le a’afia o nisi o pisinisi i gaioiga fa’asolitulafono ma fa’aletonu ai le tamaoaiga o ia pisinisi, e pei o le fa’alavelave lea ua ta’usalaina ai Aokusitino.
O se pisinisi na mafai ona fa’ailoa mai e Kruse sa a’afia i faiga faasolitulafono nei e aofia ai le Swiss Jewelry, lea sa ola ma manuia taumafaiga peitai ua afaina le itu tau tupe ona o faiga nei.
Saunoa Kruse, o ituaiga amioga nei, e le gata ua a’afia ai le tulaga ola lelei o pisinisi, ae ua a’afia ai ma le tamaoaiga o le atunu’u ma aiga, ina ua pe le pisinisi ma le toe maua ai galuega sa galulue ai tagata e fesoasoani ai i le tausiga o latou aiga.
Na talosaga le ua molia i le faamasinoga mo se isi avanoa mo ia, ina ua maea ona ia faatoese e tusa ai o le solitulafono sa ia faia. Na taua e Aokusitino, e le o se taimi muamua lenei ua tulai ai i luma o le faamasinoga ona o solitulafono tau i le talepe fale ma le gaoi.
Sa ia faatoese foi i ona matua e tusa ai i lona le usitai ma lona le faalogo, lea ua mafua ai ona saisaitia lona olaga i le toese.
Na talosaga le loia a Aokusitino o Leslie Cardin i le fa’amasinoga ina ia fa’anofova’ava’aia le ua molia, ma ia tu’uina atu i ai nisi o polokalama e fesoasoani ai i lona olaga. Na taua e Cardin i le fa’amasinoga, e ui o lea ua ta’utino le ua molia e le o se taimi muamua lea ua tulai ai i luma o le faamasinoga ona o solitulafono faapea, peitai e i ai lona talitonuga e manaomia lava se fesoasoani mo ia.
E ui e lei tetee le loia a le malo e faanofovaavaaia le ua molia, peitai sa ia finauina se faasalaga faafalepuipui e tuuina atu ia te ia.
Na taua e le tamaitai loia o Mitzie Folau i le faamasinoga, e le o se taimi muamua lenei ua tausala ai le ua molia i ituaiga solitulafono nei.
Na fesili Kruse ia Folau pe o le a le taimi mulimuli na asiasi ai i le toese i Tafuna, na tali Folau pe a ma le lua masina talu ai, ae na saunoa Kruse, o vaiaso uma lava e asiasi ai le Ofisa Faanofovaavaaia i le toese i Tafuna, ma o iina lea o loo maua mai ai e le faamasinoga nisi o faamatalaga e faatatau i le toese, ma faafitauli o loo tulai mai ai, e le gata i le toatele o pagota o loo taofia ai, ae foliga mai foi o le faatele ma le umi e taofia ai se tagata i totonu, o le faateteleina foi lena o le leaga o lona olaga.
O Aokusitino na uluai tuuaia e le malo i moliaga o le talepe fale i le tulaga muamau, gaoi atoa ai ma lona taliaina o ni oloa sa ave faagaoi, ae i lalo o le maliliega sa ia sainia ma le malo lea foi na talia e le faamasinoga, sa ia tali ioe ai i le moliaga o le talepe fale, ae solofua isi moliaga e lua o loo totoe ai.
I faamaumauga a le faamasinoga, o loo taua ai le faatonu e Aokusitino o ni alii laiti se toatolu latou te talepe ma osofai le faleoloa na aafia, lea na ia aveina ai loa nisi o oloa sa gaoia mai i lenei osofaiga.
E 15 tausaga na manatu le faamasinoga e faasala ai le ua molia i le toese, peitai ua faamalumalu lona tuliina o lea faasalaga, ae o le a faanofovaavaaia ai o ia mo le umi lea i lalo o poloaiga a le faamasinoga.
O nisi o poloaiga e aofia ai lona tuliina o tausaga e 5 i le toese, faasa ona ia toe tagofia le ava malosi poo ni fualaau faasaina, faasa foi ona ia toe soliina se isi tulafono a le malo.


text:
TAURAGĖS AGROTECHNIKA, UABPepa pisinisi tafailagi
TAURAGĖS AGROTECHNIKA, UAB
Agroservisas, Alamanuia, gaosiga, Backhoe loaders, Faatoaga meafaigaluega, Fale +16
Lōmiga
TAURAGĖS AGROTECHNIKA, UAB
Tusi faamaonia
Faafanua
Gaoioiga vaega
Agroservisas, Alamanuia, gaosiga, Backhoe loaders, Faatoaga meafaigaluega, Fale, Fasi, Felauaiga, felauaiga, Masini, meafaigaluega, Mea otaota, Meafaigaluega, Meafaigaluega faatoaga, Meafaigaluega faatoaga faaaoga, Meafaigaluega fausiaina, Motorcycles, Oloa uamea ma uamea, Spreaders, Totogi loli, Totogi o taavale, Tractors, Tuufaatasia le, Vaega meafaigaluega faatoaga
Qr code
vCard
Website
Igoa nofoaga: Tauragės agrotechnika|Įvadas


text:
Tala o le Vaifanua
TAPUNIA OFISA AMEPASA O SAMOA?
Ua lua aso atoatoa o gasolo mai le mamalu o le atunu’u, laulaututu ma fesilisili solo po’o fea tagata faigaluega i le Ofisa o le Emepasa o Samoa i luga o le Fale Fogafalelua o le Iupeli Siliva - Ekalesia Metotisi i Fagatogo.
O le tali, o lo’o i ai le pepa o fa’apipi’i ai, ae le fa’atalia ai le tele o mataupu e fia fa’atautaia mo nai tagata femalaga’i, o le afuaga fo’i na ala ai ona tatala lea lava ofisa mai lona amataga.
Ua fesiligia nei, po’o fea la o i ai tagata faigaluega? Ua fa’ailoa mai e nisi o Kamupani va’alele, ua mae’a fesiligia e i latou le Ofisa autu o Femalaga’iga i Samoa, po’o fea o i ai le susuga Mata’afa Tomasi ma lona faletua fa’atasi ai ma se tasi o tama’ita’i e masani ona tautuaina tagata lautele i’inei?
Ua fa’ailoa mai, “O lo’o si’ima’i mai Mata’afa Tomasi ma le faletua, ona o le tama lea e i ai sona mana’oga tupito tau le soifua maloloina, ae e tatau lava ona tatala le Ofisa e le tasi o le aufaigaluega i’ina!” Ona saili lea, ae ua fa’ailoa mai e le Ofisa i autafa ane o lea Ofisa o le Emepasa, “Ua fa’ailoa mai e si tama’ita’i lena e latou te to’atolu, ua lavea le ta’avale ma ua le pa’au mai ai i le ulua’i aso, le Aso Gafua lea.”
Peita’i, o lea ua alu atu ai ma le aso Lua, ua atili ona fa’ateleina fa’aletonu i feoa’iga o tagata lautele, ae maise ai i tulaga o pemita mo tagatanu’u o Tutuila ma Manu’a e ulufale ai i Samoa.
O le faiga lenei ua i ai nei! Ua mafai ona e o’o atu i le Ofisa va’alele e te fia malaga i Samoa ma e fa’asaga ane tama’ita’i tautua lelei o le Kamupani a le Polenisia lisi i lalo lou suafa ma fa’ao’o atu i fax i Samoa i le latou Ofisa i Fagali’i, ma o i’ina la e fa’asau ai le kilia e te alu atu ai lava i Samoa fa’ato’a totogia ai lau $10US i Fagali’i ma e ulufafo atu ai i o latou laufanua mo au fuafuaga fa’agasolo o lau malaga.
Ua o gatusa lava lea faiga a le Polenisia ma le Kamupani Va’alele fo’i a le Inter Island Vacations, ma o le a le taofia ai lou tu’uva’a atu i Samoa ona ua tau fai leai le aufaigaluega mamalu a le Ofisa o le Emepasa o Samoa.
Ua faia fo’i galuega alofa a nai Ofisa tulata ane i lea ofisa o le taulogologo i nai tagata fesuia’iga o lo ua i ai nei sia ofisa, ma ala ua fesoasoani ane ai Kamupani Va’alele mo femalaga’iga, peita’i, afai o sou avanoa e fia fa’afou ai lou Tusi Folau ma isi mea fa’apena mo tagata nu’u o le Malo Tuto’atasi o Samoa, ia e tatalia na galuega uma, se’i toe tatala tumau le Ofisa o le tatou Emepasa.
Tau ina ia talosia le fa’atafa gasegase o le Emepasa ma lana aufaigaluega fo’i, ia vave ae toe tatala le tautua mo i tatou uma o lo’o mo’omia le latou fesoasoani malosi mai!
SAUNIGA LOTU O LE FU’A A MANU’A I LE FALE LAUMEI
O lenei tausaga ua fa’aauau ai ona tatou fa’ailogaina le aso patino na fa’ato’a tu’u aloa’ia atu ai e le afioga le Tuimanu’a ona eleele ma ona tagata e pulea e le Malo Tele o Amerika talu mai le tausaga e 1904 ia Iulai 16.
O lenei ua atoa lelei le 108 tausaga talu ona osia lea feagaiga tau pulega o malo, ma ua fa’amanatuina fo’i e le Malo o Amerika Samoa, ua avea ma aso Malolo mai galuega a le Malo, Iulai 16, 2012 o le aso Gafua lea o le vaiaso a sau.
Peita’i, ua fa’atulaga e Ta’ita’i ma le faigamalo le Sauniga Lotu tele i le Fale Laumei i Utulei, e vala’aulia fa’apitoa uma ai tagata uma o le atunu’u ae maise o tagatanu’u uma e afua ma tupuga mai le pa’ia o le Manu’atele, ina ia auai i lea sauniga fa’afetai i le Atua Soifua, i lona alofa ma le agalelei ua aulia ai e i tatou lea fo’i aso i lenei tausaga.
“O se fa’amanatuga o le agalelei o le Atua, o le aso e fa’afetai ai ona o le tele o manuia o lo ua sasa’a pea e le Atua i le Manu’atele, e afua mai fua o fa’aeleeleaga ma le gataifale, ae tainane o manuia e ala i alo ma fanau ua a’oa’oina i tomai ma taleni, ae maise lava o le soifua ma le malosi o lo’o maua pea e tagata uma e o’o mai i lenei aso atofa na tutupu ai nei mea tetele i le 108 tausaga ua tuana’i.”
Ua fa’ailoa mai, o le a leai se fa’amanatuga o le Fu’a a Manu’a i le lotoifale o Manu’atele i lenei tausaga, ua le o i ai le afioga le Kovana Sili i lo tatou malo i le taimi nei, aua ua tele na’ua mea e ao ina fa’atasi atu i ai o ia, o le aso To’ona’i nei fo’i, ua fa’ato’a mae’a ai le Fa’aaliga o Tu ma Aganu’u a le Atuvasa i Solomona, ma o lo’o i ai fo’i le tatou aumalaga tele i lea fa’amoemoe.
Peita’i, ua faliu le faigamalo ina ia fa’amanatuina pea lea aso tele i le sauniga i lo tatou Atua e matau i ai mea uma i lenei lalolagi.
O le sauniga fa’apitoa lea e amatalia i le itula e 3:00 i le afiafi o le aso Sa, 15 Iulai, 2012. Tatou auai fa’atasi i lea fo’i aso iloga.
‘AU MALOLOSI SOKA 15-17 TAUSAGA
Ua tula’i mai nei ‘au soka e lua a le fanau e i le va o le 15-17 tausaga le matutua, e le’i i ai ma ni faia’ina talu mai ona amatalia le liki. O ‘au nei o le Utulei Numera 1 ma le Lione Heart Numera 2. Peita’i, pe afai ae tu’u a’e i ‘ai ona iloa ai lea e na’o le tolu lava ‘ai o lo’o muamua ai Utulei #1 ia Lione Heart #2.
I le tulaga lua o le ta’amilosaga talu mai ona mae’a ta’aloga o le aso Lua Iulai 10, 2012, ua tula’i mai ai le Atu’u Broncos e iva o latou ‘ai ae soso’o mai ai ma le Black Rose ma le Jets i le ta’i fitu o latou ‘ai.
I le tulaga ono ua tula’i mai ai le Pago Youth i le ono ‘ai, ae soso’o mai ai ma le Green Bay i le tulaga fitu e na’o le 4 ‘ai, Vaitogi United ua tulaga valu i le 4 ma le Ilaoa & To’omata i le tulaga 9 e le’i tau ‘ai.
O le a’u soka a Utulei i le taimi nei ua mae’a ona ta’alo ana ta’aloga e ono ae o le Lion Heart ua na’o le 5 ana ta’aloga peita’i, o le la’ua fetauiga o le a sailia ai le auro i le afi, o lo ua fa’atulaga mo le aso 14 Iulai, 2012.
Ua iloga mai o le Lion Heart e matua lelei lava ana tamaiti ta’a’alo o i ai, o nisi o tama ta’a’alo o tamaiti ta’a’alo sa manumalo fo’i na auai i ‘au manumalo o tausaga e lua ua tuana’i i lea lava fa’agatama o le Soka, a’o fa’atautaia le liki soka mo le fanau e afua i le 12 tausaga se’i o’o i le 14 tausaga le matutua.
O ‘au uma nei e lua, Utulei ma le Black Roses, ua fa’ailoa mai e tau fai lelei na’ua latou tamaiti ta’a’alo, sa auai le to’atele o la’ua tamaiti ta’a’alo i ta’amilosaga a le OFC i le Under 17 ma le Under 20 i tausaga ua mavae.
Manatua o lea ta’aloga mata’utia ma e saili ai po’o ai o nei itu e malolo, ae o ai e manumalo e fa’atautaia lea i le malae soka i Pago Pago i le aso To’ona’i 14 Iulai, 2012.


text:
Pe e te fia faitauina lenei mataupu i le gagana %%?
Tusi Paia i le Initaneti
O LE TUSI PAIA–O LE FAALILIUGA A LE LALOLAGI FOU
Pe e te fia faitauina lenei mataupu i le gagana %%?
Esekielu 41:1-26
41 Ona ia avatu lea o aʻu i le malumalu, ma ua ia fuaina poutū i autafa, e ono kupita le lautele i lenei itu, e ono foʻi kupita le lautele i le isi itu, o le lautele lea o le poutū i autafa.2 O le lautele o le mea e ulu atu ai e sefulu kupita, ma o itu o le mea e ulu atu ai e lima kupita i lenei itu ma e lima foʻi kupita i le isi itu. Ua ia fuaina le umi o le malumalu, e fā sefulu kupita; o le lautele e lua sefulu kupita.3 Ona ia ulu atu lea i totonu ma fua le poutū i autafa i le mea e ulu atu ai, e lua kupita; ma le mea e ulu atu ai e ono kupita; o le lautele o le mea e ulu atu ai e fitu kupita.4 Ua ia fuaina lea potu e lua sefulu kupita lona umi; ma e lua sefulu kupita+ foʻi lona lautele i tala ane o le pā puipui o loo faafesagaʻi ma le malumalu.* Ona ia fai mai lea iā te aʻu: “O le Mea e Sili Ona Paia lenei.”+5 Ona ia fuaina lea o le pā puipui o le fale, e ono kupita. O le lautele o potu taʻitasi i autafa e fā kupita; ma ua iai i itu uma o le fale, e faapena le tulaga i itu uma o le fale.+6 Ua fausia potu i autafa i luga o isi potu i autafa, e tolu fogāfale ma e tolu sefulu potu i fogāfale taʻitasi; ua sosoo atu potu i autafa i le pā puipui o le fale, o potu i autafa o itu uma, ina ia mau lelei ai ae e lē faamauina i le pā puipui o le fale.+7 Ua faalautele potu i autafa i fogāfale taʻitasi e agaʻi i luga, ua iai foʻi auala faataamilomilo o le fale e agaʻi i luga ma ua iai i itu uma o le fale.+ O le mea lea, ua faalautele foʻi le fale e agaʻi i luga, ma e mai i le fogāfale pito i lalo, e mafai ona ui atu i le fogāfale i luga+ e ala i le fogāfale i le ogatotonu.8 Ua ou iloa ua iai se faavae maualuga o le fale i ona itu uma. A o faavae o potu i autafa o le ū atoa lea e ono kupita e oo atu i le sooga.+9 O le mafiafia o le pā puipui i fafo o potu i autafa e lima kupita. Ua iai se avanoa i tala ane o le fale ua iai potu i autafa.10 E lua sefulu kupita le va o potu ʻai+ ma le fale i itu uma.11 E faafesagaʻi le mea e ulu atu ai i potu i autafa ma le avanoa, e tasi le mea e ulu atu ai i le itu i mātū ma e tasi foʻi le isi mea e ulu atu ai i le itu i saute; e tusa ma le lima kupita le avanoa i itu uma.12 A o le fale i le itu i sisifo o loo i luma o le fanua ua vavaeese, e fitu sefulu kupita le lautele. O le pā puipui o le fale e lima kupita le mafiafia i ona itu uma; ma e iva sefulu kupita lona umi.13 Ua ia fuaina le malumalu e selau kupita le umi; o le fanua ua vavaeese ma le fale ma ona pā puipui e selau kupita le umi.14 O le lautele o luma o le malumalu ma le fanua ua vavaeese i le itu i sasae e selau kupita.15 Ua ia fuaina le umi o le fale i luma o le fanua ua vavaeese, lea o loo i le pito i tua o lea mea, ma ona poletito i luga i lenei itu ma le la itu e selau kupita.Na ia fuaina foʻi le malumalu ma le potu i totonu+ ma faapaologa o le lotoā;16 o mea e ulu atu ai, ma faamalama e faasolo ina lauiti auivi pe a agaʻi i tua,+ ma ona poletito i luga i itu uma o ia nofoaga e tolu. I luma o le mea e ulu atu ai ua faia puipui i laupapa i itu uma,+ e mai i le fola e oo i faamalama; ua fai foʻi auivi o faamalama i laupapa.17 O luga aʻe o le mea e ulu atu ai o le fale i totonu atoa ma fafo, ma le pā puipui atoa o loo siʻomia ai le fale i totonu ma lona pito i fafo, ua iai fua o ia mea uma.18 Ua iai foʻi kerupi ua vaneina+ ma ata o laau o le pama,+ o ata o pama ua i le va o le tasi kerupi ma le isi kerupi, ma e lua mata o le kerupi.+19 Ua fesagaʻi mata o le tagata ma le ata o le laau o le pama i lenei itu, ua fesagaʻi mata o le leona taanoa ma le ata o le laau o le pama i le isi itu,+ ua vaneina ia mea i itu uma o le fale.20 E afua mai i le fola e oo atu i luga aʻe o le mea e ulu atu ai, ua iai kerupi ua vaneina ma ata o laau o le pama i le pā puipui o le malumalu.21 A o le malumalu, e faatafafā pou o le faitotoʻa;+ ma o luma o le mea paia ua iai se mea e foliga e faapea:22 e tolu kupita le maualuga o le fata faitaulaga ua faia i laau, e lua kupita lona umi, ma e iai ona pou tulimanu.+ E fai ona pā puipui i laau e tusa ma lona umi. Ona ia faapea mai lea iā te aʻu: “O le laulau lenei ua i luma o Ieova.”+23 E lua faitotoʻa o le malumalu ma le mea paia.+24 E taʻilua itu o faitotoʻa, e mafai ona tatala mai i luma ma tua nei itu e lua. E lua itu o le tasi faitotoʻa, e lua foʻi itu o le isi faitotoʻa.25 Ua faia i luga o ia mea, i luga o faitotoʻa o le malumalu, o kerupi ma ata o laau o pama,+ e pei o mea ua vaneina i pā puipui, ua iai foʻi se faataumata laupapa i luga aʻe o le faapaologa i fafo.26 Ua iai faamalama ua faasolo ina lauiti ona auivi pe a agaʻi i tua,+ ma ata o le laau o le pama i lenei itu ma le isi itu, i itu o le faapaologa ma potu i autafa o le fale ma faataumata.
mailto:?body=Faitau le Tusi Paia i le Initaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D26%26Chapter%3D41%26wtlocale%3DSM%26srcid=share&subject=Faitau le Tusi Paia i le Initaneti